open-index/open-wikipedia-markdown huggingface dataset:
သံသဋ္ဌသိက္ခာပုဒ်

အမှု—**ယောက်ျားတို့နှင့် ရောရောနှောနှောနေမှု**။ 

အမှုသည်—**စဏ္ဍကာဠီ**။ 

### စဏ္ဍကာဠီ
သာဝတ္ထိမြို့၌ စဏ္ဍကာဠီမည်သော ဘိက္ခုနီသည် အိမ်ပိုင်, ရာပိုင်ရှိသော ယောက်ျားနှင့်လည်းကောင်း, ထိုသူတို့၏ သားနှင့်၎င်း ရောရောနှောနှော နေလေ့ရှိ၏၊ သူ၏နေပုံကို အခြားဘိက္ခုနီတို့ မနှစ်သက်၍ ကဲ့ရဲ့ကြသောကြောင့် ဤသိက္ခာပုဒ်ကို ပညတ်တော်မူရလေသည်။ 

### သိက္ခာပုဒ်
ယာ ပန ဘိက္ခုနီ သံသဋ္ဌာ ဝိဟရေယျ ဂဟပတိနာ ဝါ ဂဟပတိပုတ္တေန ဝါ, သာ ဘိက္ခုနီ ဘိက္ခုနီဟိ ဧဝမဿ ဝစနီယာ ‘‘မာယျေ, သံသဋ္ဌာ ဝိဟရိ ဂဟပတိနာပိ ဂဟပတိပုတ္တေနာပိ, ဝိဝိစ္စာယျေ, ဝိဝေကညေဝ ဘဂိနိယာ သံဃော ဝဏ္ဏေတီ’’တိ။ ဧဝဉ္စ သာ ဘိက္ခုနီ ဘိက္ခုနီဟိ ဝုစ္စမာနာ တထေဝ ပဂ္ဂဏှေယျ, သာ ဘိက္ခုနီ ဘိက္ခုနီဟိ ယာဝတတိယံ သမနုဘာသိတဗ္ဗာ တဿ ပဋိနိဿဂ္ဂါယ, ယာဝတတိယဉ္စေ သမနုဘာသိယမာနာ တံ ပဋိနိဿဇ္ဇေယျ, ဣစ္စေတံ ကုသလံ။ နော စေ ပဋိနိဿဇ္ဇေယျ, ပါစိတ္တိယံ။

### မြန်မာပြန်
အကြင် ဘိက္ခုနီသည် အိမ်ပိုင်ရာပိုင်ရှိ၍ ဂဟပတိအမည်ရသူနှင့်သော်လည်းကောင်း, ထိုဂဟပတိသားနှင့်သော်လည်းကောင်း, ရောရော နှောနှော နေအံ့၊ ထိုဘိက္ခုနီကို အခြားဘိက္ခုနီတို့က ဤသို့ပြောဆိုရမည်၊ (အဘယ်သို့ ပြောဆိုရမည်နည်း-ဟူမူ၊) အိုအရှင်မ... သင်သည် ဂဟပတိနှင့်လည်းကောင်း, ဂဟပတိ၏သားနှင့်လည်းကောင်း, ရောရော နှောနှော မနေပါလင့်၊ အိုအရှင်မ... ထိုသူတို့နှင့် ကင်းကင်းရှင်းရှင်းနေပါ၊ အရှင်မ၏ ကင်းကင်းရှင်းရှင်းနေခြင်းကိုသာ ဘိက္ခုနီသံဃာက ချီးမွမ်းပါသည်၊ ဤသို့ပြောဆိုရမည်၊ ဤသို့အခြားဘိက္ခုနီတို့က ပြောဆိုအပ်ပါလျက် ထိုဘိက္ခုနီသည် ရှေးအတိုင်းပင် (သူ့အနေကို မပြင်ဘဲ) ချီမြှောက် နေအံ့(သာ၍ကဲနေအံ့၊)ထိုဘိက္ခုကို အခြားဘိက္ခုနီတို့က ထိုအယူ ထိုနေပုံကိုစွန့်ဖို့ရာ ၃-ကြိမ်တိုင်အောင် ဉ တ်ကမ္မဝါစာဖြင့် ပြောဆို ဆုံးမရမည်၊ ၃-ကြိမ်တိုင်အောင် ပြောဆိုနေစဉ် ထိုအယူကိုစွန့်လျှင် (ပါစိတ် အပတ် မသင့်ကြောင်းဖြစ်၍ ကောင်းသေး၏၊ ဒုက္ကဋ် အာပတ်တော့ သင့်လေပြီ။ လုံးလုံးမစွန့်လျှင်ကား ကမ္မဝါစာ အဆုံး၌ ထိုဘိက္ခုနီမှာ ပါစိတ်အာပတ်သင့်၏။ 
### ကိုးကား
မိုးရေခံသင်္ကန်း

**(ဝဿိက** = မိုးအခါ ဝတ်အပ်သော။ **သာဋိက** = အဝတ်သင်္ကန်း။)

မိုးရေခံသင်္ကန်းကို ရှာမှီးရာခေတ် (ကာလ), ချုပ်ဆိုး၍ ဝတ်ရုံရာခေတ်ကို ပြ၍ ထိုကာလ၌မဟုတ်ဘဲ ရှာလျှင်လည်းကောင်း, ချုပ်ဆိုး၍ ဝတ်လျှင်လည်းကောင်း နိဿဂ္ဂိပါစိတ်ဟု ပညတ်တော်မူသော သိက္ခာပုဒ်မှ ဖြစ်ပါသည်။

ရတနဝဂ်၌လည်း ဝဿိကသာဋိကသိက္ခာပုဒ် ရှိသေး၏၊ **ဝေဿ** = မိုးအခါ၌။ **အဓိဋ္ဌာတဗ္ဗာ** = အဓိဋ္ဌာန်တင်အပ်သော သင်္ကန်းသည်။ ဝဿိကာ မည်၏၊ မိုးအခါဝယ် ဝဿိကသာဋိကဟူသော နာမည်ဖြင့် အဓိဋ္ဌာန်တင်၍ ဖြစ်စေ, အခြားအခါဝယ် ဝိကပ္ပနာပြု၍ဖြစ်စေ, ပရိက္ခာရစောဠ အဓိဋ္ဌာန်တင်၍ဖြစ်စေ ဆောင်အပ်သော သင်္ကန်းကို ဝဿိကသာဋိကဟု ခေါ်သည်။ သာဋိက သဒ္ဒါကား ဝတ္ထသဒ္ဒါ၏ ပရိယာယ်တည်း။

## မိုးရေခံသင်္ကန်း ပမာဏ
ဘုရားရှင်၏ အထွာတော်ဖြင့် အလျား - (၆)ထွာ၊ အနံ - (၂)ထွာခွဲမျှ ရှိသော နဂိုက မရှိလျှင် ဆက်စပ်ထားသော ပိတ်, ဖျင်စသည်ကို မိုးရွာသောအခါ ဝတ်၍ (ရေသနုပ်ကဲ့သို့ အသုံးချ၍) မိုးရေကို ခံကြရ ချိုးကြရသောကြောင့် မိုးရေခံသင်္ကန်းဟု ခေါ်သည်။

သင်္ကန်းဟုဆိုသော်လည်း ဆိုးရည်ဖြင့် ပကတိသင်္ကန်းရောင်ထွက်အောင် ဆိုးမှ မဟုတ်၊ ဆင်စွယ်ရောင်ကဲ့သို့ ခပ်ဝါဝါ အရောင်ထွက်ရုံမျှ တစ်ကြိမ်လောက် ဆိုးလျှင်ပင် ဝတ်ကောင်းပြီးဟု မှတ်ပါ။ ဤသင်္ကန်းပမာဏထက် လွန်လျှင်ကား သုဒ္ဓပါစိတ်တည်း။

## မိုးရေခံသင်္ကန်းနှင့် စပ်၍ 
၁။ **ပရိယေသန** = သင်္ကန်းရှာမှီးရာ ကာလ၊ 

၂။ **ကရဏ** = ချုပ်ဆိုးခွင့် ကာလ၊ 

၃။ **နိဝါသန** = ဝတ်ခွင့်ကာလ၊ 

၄။ **အဓိဋ္ဌာန** = အဓိဋ္ဌာန်တင်ခွင့်ကာလဟု ကာလလေးမျိုး ပိုင်းခြားထားပါသည်။

၁။ နယုန်လပြည့်မှစ၍ ထိုလကွယ်အထိ (၁၄)ရက်သည် မိုးရေခံသင်္ကန်းကို ရှာရုံသာ အခွင့်ရသော ပရိယေသနကာလတည်း။

၂။ ဝါဆိုလဆန်း တစ်ရက်နေ့မှ စ၍ ဝါဆိုလပြည့်နေ့အထိ (၁၅)ရက်သည် မရသေးလျှင် ဆက်လက်ရှာခွင့်ရပြီး ချုပ်ဆိုးခွင့်, ဝတ်ခွင့်ရသော ခေတ် တည်း။ ဆိုခဲ့သော တစ်လအတွင်း အဓိဋ္ဌာန်တင်ခွင့် မရသေး။

၃။ ဝါဆိုလပြည့်ကျော် တစ်ရက်မှစ၍ တန်ဆောင်မုန်းလပြည့်နေ့အထိ (၄)လသည် မရသေးလျှင် ဆက်လက်ရှာခွင့်, ချုပ်ဆိုးခွင့်, ဝတ်ခွင့်, အဓိဋ္ဌာန်တင်ခွင့် (၄)မျိုးလုံးရသော (ပရိယေသန၊ ကရဏ၊ နိဝါသန၊ အဓိဋ္ဌာန) ခေတ်တည်း။

ကျန်သော တန်ဆောင်မုန်းလပြည့်ကျော် တစ်ရက်မှစ၍ လာမည့်နှစ် နယုန်လပြည့်အထိ (၇)လကား မိုးရေခံသင်္ကန်းနှင့် လုံးဝ မဆက်စပ်သော ပိဋ္ဌိသမယဟု မှတ်၊ ကျောဘက်နှင့်တူသော အပြင်ဘက်ကာလတည်း။ ရှေး၌ ဆိုခဲ့သော (၅)လကား ကုစ္ဆိသမယ ဝမ်းဘက်နှင့်တူသော အတွင်းဘက် ကာလတည်း။

## ထပ်မံ၍ အကျဉ်းချုပ် မှတ်ရန်
ရှာရာခေတ် ရှာနိုင်သောခေတ်သည် နယုန်လပြည့်ကျော်တစ်ရက်မှ တန်ဆောင်မုန်းလပြည့်အထိ (၅)လဟုလည်းကောင်း၊ ချုပ်ဆိုး ကပ္ပဗိန္ဒုထိုး၍ ဝတ်ရာခေတ်သည် ဝါဆိုလဆန်းတစ်ရက်မှ တန်ဆောင်မုန်းလပြည့်နေ့အထိ (၄)လခွဲတည်း။ အဓိဋ္ဌာန်တင်ရာခေတ်သည် ဝါဆိုလပြည့်ကျော်တစ်ရက်မှ တန်ဆောင်မုန်းလပြည့်နေ့အထိ (၄)လတည်းဟုလည်းကောင်း မှတ်ပါလေဦး။

ပိတ်တိုဖျင်စ (၁၁) လ အဓိဋ္ဌာန် ဝိကပ္ပနာမပြုဘဲ ထားခွင့်ရ
နယုန်လပြည့်ကျော်တစ်ရက်နေ့မှ စ၍ သင်္ကန်းမချုပ်လောက်သော ပိတ်စ ဖျင်စ စသည်ကို မချုပ်ရသေးသမျှ တန်ဆောင်မုန်းလပြည့်နေ့အထိ အဓိဋ္ဌာန် ဝိကပ္ပနာမပြုဘဲ ထားနိုင်၏၊ ကထိန်အာနိသင် ရပြန်လျှင် ပထမကထိန သိက္ခာပုဒ်အရ တပေါင်းလပြည့်နေ့အထိ ထားနိုင်၏၊ ဆက်စပ်၍ ချုပ်ဖို့ရန် မျှော်လင့်ချက် ပစ္စာသာသင်္ကန်း ရှိနေသေးလျှင် တတိယကထိနသိက္ခာပုဒ်အရ နောက်ထပ်တစ်လ (တန်ခူးလပြည့်)အထိ ထားနိုင်၏၊ ဤသို့ ဝါထပ်လျှင် (၁၁)လ၊ ဝါမထပ်လျှင်(၁၀)လ အဓိဋ္ဌာန်, ဝိကပ္ပနာမပြုဘဲ ထားခွင့် ရသည်ဟု မှတ်။ ချုပ်ဆိုးပြီးလျှင်ကား ဝဿိကသာဋိက အမည်ဖြင့် **ဣမံ ဝဿိကသာဋိကံ အဓိဋ္ဌာမိ**ဟု ဆို၍ မိုးလအတွင်း အဓိဋ္ဌာန်တင်ရမည်။ မိုးလလွန်လျှင်ကား ပစ္စုဒ္ဓိုရ်ပြု၍ ပရိက္ခာရစောဠ သို့မဟုတ် ဝိကပ္ပနာ တစ်ခုခု သင့်ရာ ပြုထားရမည်။
## ကိုးကား
သဲမြွေ

## ကိုးကား
ကဏ္ဍ:ထိုင်းနိုင်ငံ၏ တွားသွားသတ္တဝါများ
ကဏ္ဍ:မြန်မာနိုင်ငံ၏ တွားသွားသတ္တဝါများ
ကဏ္ဍ:ကမ္ဘောဒီးယားနိုင်ငံ၏ တွားသွားသတ္တဝါများ
ဓားခွဲဓားဖြတ်သင်္ကန်း

မြတ်စွာဘုရားရှင် ရွှေလက်ထက်တော်အခါ၌ ဤသိက္ခာပုဒ်တော်ဖြစ်လာသော ကာလမှစ၍ ဤနည်းအတိုင်းသာလျှင် ဓားဖြင့် လှီးဖြတ် စီရင်ဝတ်ရုံကြသည် ဖြစ်ကုန်၏၊ ထို့ကြောင့် ---

## ဓားခွဲဓားဖြတ်သင်္ကန်းနှင့် စပ်၍ မှတ်ရန်
အခါတစ်ပါး၌ ရဟန်းတစ်ပါးအား တိစီဝရိက်သင်္ကန်း (၃)ထည်ကို ပြုလုပ်သည်, ချုပ်စီရင်သည်ရှိသော် အလုံးစုံသင်္ကန်း (၃)ထည်စလုံး ဖြတ်အပ်သော် မလောက်။ သို့ဖြစ်၍ ဆွဲဆွဲဖြန့်နေသည်၏အဖြစ်သည် ဖြစ်ပေါ်လာ၏၊ ထိုဝတ္ထုကို အကြောင်းပြု၍- ဟူသော ပါဠိတော်ပါဌ်ဖြင့် နှစ်ထည်တို့ကိုဖြတ် တစ်ထည်ကို မဖြတ်လင့်ဟု အနုညာတ ခွင့်ပြုတော်မူ၏၊ ယင်းသို့ နှစ်ထည် ဖြတ်သော် မလောက် ဖြစ်ပြန်ရာ  ပါဌ်ဖြင့် နှစ်ထည်ကို မဖြတ်လင့်၊ တစ်ထည်ကိုသာ ဖြတ်ဟု အနုညာတ ခွင့်ပြုတော်မူပြန်၏၊ ယင်းသို့ တစ်ထည်ပင်ဖြတ်၍ မလောက်ပြန်ရာ  ပါဌ်ဖြင့် သလင်းထောင်တင်ဟု ခွင့်ပြုတော်မူ၏၊ ပိတ်တိုဖျင်စ ပေါပေါများများ ရှိ၍ ဖြတ်လောက်မူ အလုံးစုံ မဖြတ်ဘဲ တိစီဝရိက်သင်္ကန်းကို မဆောင်အပ်၊ ဆောင်သောရဟန်းအား ဒုက္ကဋ်အာပတ် သင့်စေဟု ပညတ်တော်မူ၏၊ 

ပကတိ အမြဲဝတ်ရုံသော တိစီဝရိက်သင်္ကန်းသာလျှင် မလောက်သော် အလုံးစုံ မဖြတ်အပ်၊ ကထိန်သင်္ကန်းမူကား မဖြတ်မူ မအပ်၊ ဖြတ်မှသာ အပ်၏၊

## သလင်းထောင်ဟူသော စကား မှတ်ရန်
အနွာဓိကမ္ပိ အာရောပေတုံ - အနွာဓိကမ္ပိ = သလင်းထောင်ကိုမူလည်း။ (ဝါ) လျားရှည်နံကြီး ရပြီးလောက်ကာ သင်္ကန်းလျာကို လိုရာဖြတ်လျက် ၎င်းထက်ဝယ် ဖြည့်စွက် ထပ်ချုပ် မြောင်းတရုတ်ဟု ဒုကုဋ်အတွင်း အလွှာတင်ခြင်းကို (ဝါ) ဒုကုဋ်အဟန် သဏ္ဌာန်တူမျှ အာဂန္တုကဟု ထပ်ပြုချုပ်မြှောင် သလင်းထောင်ကို။ အာရောပေတုံ = တင်စိမ့်သောငှာ။ အနုဇာနာမိ = ခွင့်ပြုတော်မူ၏၊

ဤဖော်ပြပါ အနက်အရ သင်္ကန်းချုပ်သောအခါ ပိတ်စက နည်းနေ၍ မဖြတ်မတောက်တော့ဘဲ အပေါ်ကနေပြီး မြောင်းတရုတ်လွှာတို့ကို စီတင်ပြီး ထပ်ချုပ်သွားရသော အာဂန္တုက အပေါ်လွှာတင်သည်ကို သလင်းထောင်တင်သည်ဟု ဆိုပါသည်။
## ကိုးကား
မိုးကျော်အောင်

**ဦးမိုးကျော်အောင်** (၁ မတ် ၁၉၆၄ မွေးဖွား) သည် မြန်မာလူမျိုး သံအမတ်ဟောင်း တစ်ဦးဖြစ်သည်။  နော်ဝေနိုင်ငံဆိုင်ရာ မြန်မာသံအမတ်ကြီး အဖြစ် ထမ်းဆောင်ခဲ့သည့်အပြင် အိန္ဒိယနိုင်ငံ နှင့်  အီရန်နိုင်ငံ ဆိုင်ရာ အထူးအာဏာကုန် လွှဲအပ်ခြင်းခံရသော မြန်မာသံအမတ်ကြီးအဖြစ် ပူးတွဲတာဝန်ထမ်းဆောင်ခဲ့သူလည်း ဖြစ်သည်။ 

## ပညာရေး 
ရန်ကုန်စီးပွားရေးတက္ကသိုလ် မှ စီးပွားရေးဘွဲ့ရရှိခဲ့ကာ  Master of Development tudies ကိုလည်း ယင်းတက္ကသိုလ်တွင်ပင် တက်ရောက်သည်။

## ဝန်ထမ်းဘဝ 
* ၁၉၉၀ ကာလ ဌာနခွဲ(၂)၊ တတိယအတွင်းဝန်၊ နိုင်ငံခြားရေးဝန်ကြီးဌာန
* နောက်ပိုင်းကာလများ  ဝါရှင်တန်မြို့၊ ဂျနီဗာ ၊ဂျာကာတာ ၊ဘရူနိုင်းနိုင်ငံ မြို့တော် ဘန်ဒါဆရီဘီဂဝန် တို့ရှိ မြန်မာသံရုံးတို့တွင် သံတမန်ရေးရာတာဝန်များထမ်းဆောင်သည်။
* ယင်းနောက် နိုင်ငံခြားရေးဝန်ကြီးဌာန  အပြည်ပြည်ဆိုင်ရာ အဖွဲ့အစည်းများနှင့် စီးပွားရေးဦးစီးဌာန ဌာနခွဲမှူး(၁)၊
* အာဆီယံရေးရာဦးစီးဌာန လက်ထောက်ညွှန်ကြားရေးမှူး၊
* နိုင်ငံတော်သမ္မတရုံး သံတမန်ရေးရာဦးစီးဌာန ညွှန်ကြားရေးမှူး၊
* နိုင်ငံခြားရေးဝန်ကြီးဌာန အာဆီယံရေးရာဦးစီးဌာန ညွှန်ကြားရေးမှူး၊
* နိုင်ငံခြားရေးဝန်ကြီးဌာန သံတမန်ရေးရာဦးစီးဌာန ဒုတိယညွှန်ကြားရေးမှူးချုပ်၊
* ၂၀၁၄ ကာလ အင်ဒိုနီးရှားနိုင်ငံ ဂျကာတာရှိ အာဆီယံအတွင်းရေးမှူးချုပ်ရုံးတွင် ပူးတွဲအရာရှိ၊
* ၂၀၁၆ မေလ - မလေးရှားနိုင်ငံ ကွာလာလမ်ပူမြို့ရှိ မြန်မာသံရုံးတွင် ဒုတိယသံရုံးအကြီးအကဲနှင့် သံအမတ်ကြီး၊
* ၂၀၁၇ ခုနှစ် နိုဝင်ဘာလ ၂၃ ရက်နေ့ မှ  ၂၀၂၄ ခုနှစ် စက်တင်ဘာလ ၁၄ ရက် နေ့အထိ အိန္ဒိယနိုင်ငံဆိုင်ရာ မြန်မာသံအမတ်ကြီး၊
* ၂၀၁၈ နိုဝင်ဘာ ၈ရက်ကစပြီး ယနေ့အထိ  ၎င်း၏လက်ရှိတာဝန် ဝတ္တရားများအပြင် အီရန် အစ္စလာမ်မစ် သမ္မတ နိုင်ငံဆိုင်ရာ အထူးအာဏာကုန် လွှဲအပ်ခြင်းခံရသော ပြည်ထောင်စု သမ္မတမြန်မာနိုင်ငံတော် သံအမတ်ကြီးအဖြစ် ပူးတွဲတာဝန်ထမ်းဆောင်ခဲ့သည်။ယင်းနောက် နိုင်ငံခြားရေးဝန်ကြီးဌာန သို့ ပြန်လည် ရောက်ရှိခဲ့သည်။
* ၂၀၂၅ ခုနှစ် ဇန်နဝါရီလ တွင် နော်ဝေနိုင်ငံဆိုင်ရာ သံရုံးယာယီတာဝန်ခံ (Chargé d'affaires) အဖြစ် ခန့်အပ်ခံရသည်။ 
* ၂၀၂၆ ခုနှစ် မတ်လ ၁ရက်နေ့တွင် သက်ပြည့်အငြိမ်းစားယူခဲ့သည်။

## ပုဂ္ဂိုလ်ရေး 
အိမ်ထောင်သည်တစ်ဦးဖြစ်ပြီး သမီး၂ဦးရှိသည်။ဇနီးဖြစ်သူမှာ ဒေါ်နီလာအောင်ဖြစ်ကာ  နိုင်ငံခြားရေးဝန်ကြီးဌာနတွင် ညွှန်ကြားရေးမှူး တာဝန်ထမ်းဆောင်နေသည်။

## ကိုးကား 
ကဏ္ဍ:မြန်မာ သံအမတ်ကြီးများ
ရာဖေးလ် ဗီတီ

** ရာဖေးလ် ဗီတီ** () သည် ဘရာဇီးလ်သရုပ်ဆောင်၊ ဂီတပညာရှင်နှင့် ကဗျာဆရာဖြစ်သည်။ 

## ကိုယ်ပိုင်ဘဝ 
ရီယိုဒီဂျနေရိုတွင် မွေးဖွားခဲ့ပြီး ရာဖေးလ် ဗစ်တီသည် ရီယိုဒီဂျနေရိုမြို့တောင်ဘက် ဖလာမင်ဂိုရပ်ကွက်တွင် ကြီးပြင်းခဲ့သည်။

## ရိုက်ကူးရေး 
* ၂၀၀၅: *Amor de Mula*
* ၂၀၁၂: *Nós*
* ၂၀၁၄-၂၀၁၅: *Malhação Sonhos*
* ၂၀၁၅: *Não Se Apega, Não*
* ၂၀၁၆: *Totalmente Sem Noção Demais*
* ၂၀၁၆: *Velho Chico*
* ၂၀၁၆: *Truque Vip*
* ၂၀၁၆: *Rock Story*
* ၂၀၁၇: *Os Saltimbancos Trapalhões: Rumo a Hollywood*
* ၂၀၁၉: *Verão 90*
* ၂၀၂၀: *Lady and Bofe*
* ၂၀၂၁–၂၀၂၃: *As Five*
* ၂၀၂၂: *Além da Ilusão*

## ကိုးကားချက် 
 

## ပြင်ပလင့်များ 
*Rafael Vitti - IMDb
*Rafael Vitti - Facebook
*Rafael Vitti - Twitter
*Rafael Vitti - Instagram

 

ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၉၅ မွေးဖွားသူများ
ကဏ္ဍ:သရုပ်ဆောင်များ
ရှင်းယွန်လိုင်

**ဈင်းယွန်းလိုင်း** ( Chinese    ; စက်တင်ဘာလ ၂၂၊ ၁၉၉၄ ဖွား) သည် ပေကျင်းအင်လိုက်မီဒီယာ လက်အောက်ရှိ တရုတ် သရုပ်ဆောင် ဖြစ်သည်။ ကျန်းစုပြည်နယ်၊ ဝူရှီးမြို့၌ မွေးဖွားသည်။ ၂၀၁၆ တွင် သူသည် “Attack!Bigboy" ခေါ် တရုတ်ယောက်ျားလေးအဖွဲ့တွင် ပါဝင်၍ ဖျော်ဖြေရေးလောကသို့ စတင်ဝင်ရောက်လာသည်။ ယွန်လိုင်သည် ၂၀၁၈ တရုတ်ရုပ်ရှင် "*Cry Me a Sad River*" တွင် ကူစိန်းရှီအဖြစ် ပါဝင်သရုပ်ဆောင်ခဲ့သည်။ ထိုမှစ၍ ဇာတ်ကားနှင့် ဇာတ်လမ်းတွဲ မျိုးစုံတွင် ပါဝင်လာခဲ့ရာ၊ ၂၀၁၉  အချိန်ခရီးသွား အချစ်-သမိုင်း ဒရာမာ ဖြစ်သော *ချင်မင်းဆက်ကို ပြန်အိပ်မက်ခြင်း* လည်း ပါသည်။

## ဆုများနှင့် အမည်စာရင်းများ 
## ကိုးကား 
## ပြင်ပလင့်များ 
* 
* Xin Yunlai at IMDb
* 
ကဏ္ဍ:၁၉၉၄ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:ရိုးရှင်းသော တရုတ်ဘာသာစကား စာသားပါဝင်သည့် ဆောင်းပါးများ
ကဏ္ဍ:တရုတ်ဘာသာစကား ပါဝင်သော ဆောင်းပါးများ
ကဏ္ဍ:တရုတ် အမျိုးသား ရုပ်ရှင်သရုပ်ဆောင်များ
၁၀၈ တောင်မဟာဗောဓိစွယ်တော်ရှင်စေတီ

**၁၀၈ တောင်မဟာဗောဓိစွယ်တော်ရှင်စေတီ** သည် ရန်ကုန်တိုင်းဒေသကြီး၊ သာကေတမြို့နယ်၊ ၁၀ တောင်ရပ်ကွက်တွင် တည်ရှိသည့် စေတီတော်တစ်ဆူ ဖြစ်သည်။

## သမိုင်းကြောင်း
ဤစေတီတော်ကို တည်ထားကိုးကွက်ရန်အတွက် ငါးထပ်ကြီးဘုရားကျောင်းတိုက်ဆရာတော်ဖြစ်သည့် အရှင်အာသဘက သည် တပည့်ဖြစ်သူ အရှင်သာသနအား စွယ်တော်ရုပ်ပွားတော်တစ်ဆူကို ပေးကာ သာကေတမြို့နယ်တွင် စေတီတော်တစ်ဆူ တည်ရန် တိုက်တွန်းခဲ့သည်။ အရှင်သာသနဦးဆောင်၍ ၁၃၂၃ ခုနှစ်၊ ကဆုန်လပြည့် ၉ ရက်နေ့တွင် စေတီတော်ကို တည်ခဲ့သည်။ ၁၃၂၆ ခုနှစ်၊ တပို့တွဲလဆန်း ၁၄ ရက်တွင် ပြီးစီးကာ ထီးတင်ပွဲကို ကျင်းပခဲ့သည်။

## အတိုင်းအတာ
စေတီတော်သည် ဉာဏ်တော်အမြင့် ၁၀၈ တောင် တည်ရှိသည်။

## တည်နေရာ
စေတီတော်သည် သာကေတမြို့နယ်၊ ၁၀ တောင်ရပ်ကွက်တွင် တည်ရှိသည်။

## ရုပ်ပုံများ
## ကိုးကား
ကဏ္ဍ:ရန်ကုန်တိုင်းဒေသကြီးအတွင်းရှိ စေတီပုထိုးများ
တရုတ်နိုင်ငံဆိုင်ရာ မြန်မာသံအမတ်များ

အောက်ပါတို့သည် တရုတ်ပြည်သူ့သမ္မတနိုင်ငံဆိုင်ရာ မြန်မာသံအမတ်ကြီးများအဖြစ် တာဝန်အဆက်ဆက်ထမ်းဆောင်ခဲ့ကြသည့် သံအမတ်ကြီးများဖြစ်သည်။  

## သံအမတ်ကြီးများ 
## ကိုးကား 
ကဏ္ဍ:မြန်မာ သံအမတ်ကြီးများ
ကဏ္ဍ:မြန်မာ-တရုတ်ပြည်သူ့သမ္မတနိုင်ငံဆက်ဆံရေး
ကံကြီးကံငယ်

ကျောင်းထိုင်ဘုန်းကြီးအင်္ဂါငါးပါးတွင် ကံကြီးကံငယ်တို့ကို တတ်သိနားလည်ထားရမည်ဟု ပါရှိသည်။ ထိုကံကြီး ကံငယ်တို့ကို အကျဉ်းချုပ်အားဖြင့် သိသာရုံ ရေးပါမည်။

## ကံလေးမျိုး
**ကရီယတိ** =ပြုအပ်၏၊ **ဣတိ** =ထို့ကြောင့်။ **ကမ္မံ** =ကံ မည်၏၊ထိုကံသည် သံဃာ အညီအညွတ် ပြုအပ်သော --

၁။ အပလောကနကံ၊ ၂။ ဉတ္တိကံ၊ ၃။ ဉတ္တိဒုတိယကံ၊ ၄။ ဉတ္တိစတုတ္ထကံ - ဟု လေးမျိုး ရှိ၏၊

## အပလောကနကံ
ထိုလေးပါးတို့တွင် သံဃာစည်းဝေးပြီးနောက် ညီညွတ်သော သံဃာတော်၏ အလိုအားဖြင့် ကဲ့ရဲ့ခြင်းစသော ဆိုင်ရာဝတ္ထုအကြောင်းကို ပြောပြ၍ သံဃာအား “နှစ်သက် သဘောတူပါ၏လော”ဟု မြန်မာလိုဖြစ်စေ၊ “ရုစ္စတိ သံဃဿ”ဟု ပါဠိလိုဖြစ်စေ၊ သုံးကြိမ်တိုင်တိုင် ပန်ကြားပြောကြား၍ ပြုအပ်သော ကံမျိုးကို အပလောကနကံဟု ခေါ်သည်။

**(တစ်နည်း)** သမ္မုခကရဏီယကံ, အသမ္မုခကရဏီယကံဟု နှစ်မျိုး ပြားသင့်သေး၏၊

## ဓမ္မိကကံ
ဓမ္မော ဧတေသု အတ္ထီတိ ဓမ္မိကာနိ ဟူသည်နှင့်အညီ ---

ဓမ္မ, ဝိနယ, သတ္ထုသာသန အားလျော်စွာ ပြုအပ်သောကြောင့် ဟုတ်မှန်တိုင်းသော သဘောရှိသော ကံတို့ကို ဓမ္မိကကံတို့ဟု ဆိုရသည်။

ဤ၌ ဓမ္မဟူသည် ဟုတ်မှန်တိုင်းသော ဝတ္ထုကို ဆိုသည်၊ ဝတ္ထု ဟုတ်မှန်ရမည်ဟူ၏၊ ဝိနယဟူသည် ဝတ္ထုကိုလည်းကောင်း, အာပတ်ကိုလည်းကောင်း ပြ၍ စောဒနာခြင်း၊ အပြစ်ကို အောက်မေ့စေခြင်း နှစ်ပါးကို ဆိုသည်။ သတ္ထုသာသနဟူသည် မြတ်စွာဘုရား၏ အဆုံးအမဖြစ်သော ဉတ်၏ ပြည့်စုံခြင်း ကမ္မဝါစာ၏ ပြည့်စုံခြင်း နှစ်ပါးကို ဆိုသည်။

## အဓမ္မိကကံ
ဓမ္မဝိနယ သတ္ထုသာသနအားလျော်စွာ မပြုအပ်သောကြောင့် ဟုတ်မှန်တိုင်းသော သဘောမရှိသော ကံကို အဓမ္မိကကံဟု အပြန်အားဖြင့် သိသင့်သည်။

## ဥပသမ္ပဒကံ၏ သမ္ပတ္တိငါးပါး
ဉတ္တိစတုတ္ထကံ၏ မပျက်ခြင်းသမ္ပတ္တိသည်---

၁။ ဝတ္ထုသမ္ပတ္တိ၊

၂။ ဉတ္တိသမ္ပတ္တိ၊

၃။ ကမ္မဝါစာသမ္ပတ္တိ၊

၄။ သီမာသမ္ပတ္တိ၊

၅။ ပရိသာသမ္ပတ္တိဟု ငါးမျိုး ရှိ၏၊

**(ဆောင်)** ဝတ်, ဉတ်, ကမ္မဝါ၊ သိမ်, ပရိသာ၊ ငါးဖြာ သမ္ပတ္တိ။
ပဉ္စင်းမြောက်ရန်၊ အင်ငါးတန်၊ ပြန်လေ ဝိပတ္တိ။
(ဝိနည်းဥပဒေတော်ကြီး၊၄၅၁။)

ဥပုသ်ပဝါရဏာကံဆောင်ပုံများ, ဥပသမ္ပဒကံဆောင်ပုံများ အကျယ်ကို ဆိုင်ရာအခန်းတို့၌ ဆက်လက်ကြည့်ရှုကြပါကုန်၊ ဤကား ကံလေးမျိုး သိသာရုံကိုသာ အကျဉ်းချုံး၍ တင်ပြထားခြင်း ဖြစ်ပါသည်။
## ကိုးကား
မျိုးသန့်ဖေ

***ဦးမျိုးသန့်ဖေ(၁၉၆၃-၂၀၂၂)*** သည် မြန်မာလူမျိုး သံအမတ်တစ်ဦးဖြစ်သည်။ တရုတ်ပြည်သူ့သမ္မတနိုင်ငံဆိုင်ရာ အထူးအာဏာကုန်လွှဲအပ်ခြင်းခံရသည့် မြန်မာသံအမတ်ကြီးအဖြစ်တာဝန်ထမ်းဆောင်ရင်း ရုတ်တရက်ကွယ်လွန်ခဲ့သူဖြစ်သည်။

## ဝန်ထမ်းဘဝ 
ဦးမျိုးသန့်ဖေသည် နိုင်ငံခြားရေးဝန်ကြီးဌာနတွင် တာဝန်အဆင့်ဆင့် ထမ်းဆောင်ရင်း  ကောင်စစ်ရေးရာနှင့်ဥပဒေရေးရာဦးစီးဌာန ညွှန်ကြားရေးမှူးချုပ်အဖြစ် ခန့်အပ်ခြင်းခံရသည်။ယင်းနောက် တရုတ်နိုင်ငံဆိုင်ရာသံအမတ်ကြီးအဖြစ်လည်းကောင်း၊မြောက်ကိုရီးယားနိုင်ငံဆိုင်ရာသံအမတ်ကြီးအဖြစ်လည်းကောင်း တာဝန်များ အသီးသီးပေးအပ်ခံရသည်။

## သံအမတ်ကြီးဘဝ 
ဦးမျိုးသန့်ဖေသည်  ၂၀၁၉ ဩဂုတ် ၂ရက်တွင် တရုတ်ပြည်သူ့သမ္မတနိုင်ငံ သံအမတ်ကြီးအဖြစ် နိုင်ငံတော်သမ္မတဦးဝင်းမြင့်၏ တာဝန်ပေးအပ်ခြင်းကို ခံရသည်။ ၂၀၁၉ ခုနှစ် နိုဝင်ဘာ ၂၂ရက်တွင် တရုတ်ပြည်သူ့သမ္မတနိုင်ငံ သမ္မတမစ္စတာရှီကျင့်ဖျင် ထံ သံအမတ်ခန့်အပ်လွှာပေးကာ တရားဝင်တာဝန်ထမ်းဆောင်သည်။၂၀၂၁ ခုနှစ် ဇန်နဝါရီ ၈ရက်တွင်  တရုတ်ပြည်သူ့သမ္မတနိုင်ငံဆိုင်ရာ အထူးအာဏာကုန်လွှဲအပ်ခြင်းခံရသော ပြည်ထောင်စုသမ္မတမြန်မာနိုင်ငံတော်၏ သံအမတ်ကြီးတာဝန်အပြင်   ကိုရီးယားဒီမိုကရက်တစ်ပြည်သူ့သမ္မတနိုင်ငံဆိုင်ရာ အထူးအာဏာကုန်လွှဲအပ်ခြင်းခံရသော ပြည်ထောင်စုသမ္မတမြန်မာနိုင်ငံတော် သံအမတ်ကြီးအဖြစ် နိုင်ငံတော်သမ္မတဦးဝင်းမြင့်က ၎င်းကို  ပူးတွဲခန့်အပ်သည်။

## ဘဝနိဂုံး 
၂၀၂၂ ဩဂုတ် ၇ ရက် ဒေသစံတော်ချိန် ၁၂နာရီခွဲအချိန်တွင်   နှလုံးရောဂါဖြင့် တရုတ်နိုင်ငံ ကူမင်းမြို့တွင် ရုတ်တရက်ကွယ်လွန်ခဲ့သည်။ ၎င်းသည် ထိုရက်မတိုင်ခင် ဩဂုတ်လ ၆ရက်က  ယူနန်ပြည်နယ်မှ ဒေသခံတာဝန်ရှိသူများနှင့် တွေ့ဆုံခဲ့သေးသည်။ရုပ်အလောင်းကို မြန်မာနိုင်ငံသို့ ပြန်သယ်ခဲ့ပြီး ၂၀၂၂ခုနှစ် ဩဂုတ်လ ၁၂ရက်တွင် ရန်ကုန်မြို့ ရေဝေးသုဿန်တွင် ဂူသွင်းသင်္ဂြိုဟ်သည်။

## ပုဂ္ဂိုလ်ရေးဘဝ 
၁၉၆၃ ခုနှစ်တွင် အဖဦးစိန်ဖေ၊အမိဒေါ်တင်တင်နွယ် တို့က ရန်ကုန်မြို့အင်းစိန်မြို့နယ် တွင် မွေးဖွားခဲ့သည်။မွေးချင်း(၅)ဦးအနက် အငယ်ဆုံးသားဖြစ်သည်။အိမ်ထောင်မရှိ လူပျိုကြီးဖြစ်သည်။

## ကိုးကား 
ကဏ္ဍ:မြန်မာ သံအမတ်ကြီးများ
ကဏ္ဍ:၁၉၆၃ မွေးဖွားသူများ
ကဏ္ဍ:၂၀၂၂ ကွယ်လွန်သူများ
မိုးနဲမိဖုရား

**သီရိသုနန္ဒာမဟေ**ဘွဲ့ခံ **မိုးနဲမိဖုရား**သည် ရတနာပုံပထမနန်းစံ မင်းတုန်းမင်းတရားကြီး၏ မိဖုရားတစ်ပါးဖြစ်သည်။ ကုန်းဘောင်ဆက်မဟာရာဇဝင်၌မူ ဖခင်မိုးနဲစော်ဘွားကို အစွဲပြု၍ **မိုးနဲစော်ဘွားသမီး**ဟု ရည်ညွှန်းသည်လည်း ရှိသည်။ မိုးနဲမိဖုရားသည် လဲချားမိဖုရား၊ သီပေါမိဖုရား၊ သန္နီမိဖုရား၊ ကျိုင်းတောင်မိဖုရားတို့နှင့်အတူ မင်းတုန်းမင်း၏ ရှမ်းမိဖုရား ငါးပါးအနက် တစ်ဦးအပါအဝင်ဖြစ်ပြီး၊ ကုန်ဘောင်ခေတ်လွန်အထိ သက်ရှိထင်ရှားကျန်ရစ်သူ မိဖုရားကြီးလည်း ဖြစ်သည်။ 

၁၈၅၄ ခု ဇွန်လ ၁၆ ရက်နေ့၊ မင်းတုန်းမင်း၏ ဥကင်တော်ဖွင့်မင်္ဂလာတွင် သီရိသုနန္ဒာမဟေဘွဲ့ဖြင့် မိဖုရားလတ်ရာထူး ချီးမြှောက်ခံရသည်။ 

၁၈၆၀ ခု စက်တင်ဘာလ ၃ ရက်၊ ညဉ့် တစ်ချက်တီးကျော် ငါးမောင်းအချိန်တွင် သမီးတော်တစ်ပါး ဖွားမြင်သော်လည်း သုံးရက်ရှိလျှင်လွန်လေသည်။

သီပေါမင်းနန်းတက်အပြီး ၁၈၇၈ နိုဝင်ဘာလ ၁၈ ရက်တွင် အနောက်စမုတ် ပွဲတက်ဆောင် ပဒုမာသနပလ္လင်ရှေ့၌ အခြားမိဖုရားဟောင်းများ၊ မင်းသမီးများနှင့်အတူ သစ္စာတော်အပေးခံရသည်။ 

၁၈၈၃ ခု နိုဝင်ဘာ ၂၅ တွင် (ဖခင်အရိုက်အရာဆက်ခံသော) မောင်ဖြစ်သူ မိုးနဲစော်ဘွားသည် ရွှေဖဝါးတော်အောက် အခစားမဝင်၊ ထင်ယောင်ထင်မှား ကြံစည်သဖြင့် အစ်မဖြစ်သူ မိုးနဲမိဖုရား ထောင်တွင်အထားခံရသေးသည်။ 

## ကိုးကား
*မောင်မောင်တင်၊ ဦး (အောက်တိုဘာ ၂၀၀၄)။ ကုန်းဘောင်ဆက် မဟာရာဇဝင်တော်ကြီး (တ)။ စတုတ္ထအကြိမ်။ ရန်ကုန်၊ တက္ကသိုလ်များ သမိုင်းသုတေသနဌာန၊ ရန်ကုန်တက္ကသိုလ်။

ကဏ္ဍ:ကုန်းဘောင်ခေတ်မိဖုရားများ
ကဏ္ဍ:မင်းတုန်းမင်း၏မိဖုရားများ
သော်လဲထာတိုက်ပွဲ

၂၀၂၁ ခုနှစ် ဧပြီလ ၂၆ ရက်နေ့တွင် တပ်မတော် နှင့် ကရင်အမျိုးသားလွတ်မြောက်ရေးတပ်မတော် (ကရင်အမျိုးသားအစည်းအရုံး)တို့ မြန်မာ-ထိုင်းနယ်စပ် အနီးတွင် တိုက်ပွဲဖြစ်ပွားခဲ့သည်။ ကရင်အမျိုးသား လွတ်မြောက်ရေး တပ်မတော်က တပ်မတော် အခြေစိုက် စခန်းတခုကို သိမ်းပိုက်ပြီး တိုက်ပွဲများ ပြီးဆုံးခဲ့သည်။ တပ်မတော်က ကရင်ပြည်နယ်အတွင်း လေကြောင်းတိုက်ခိုက်မှုများဖြင့် တုံ့ပြန်ခဲ့သည်။ 

၂၀၂၁ ခုနှစ် ဖေဖော်ဝါရီလ ၁ ရက်နေ့တွင် တပ်မတော်မှ အာဏာသိမ်းမှုကြောင့် ဖြစ်ပွားခဲ့သော အကြမ်းဖက်မှုများနှင့် ဆန္ဒပြပွဲများ တိုးမြင့်လာမှု၏ နောက်ကွယ်တွင် တိုက်ပွဲများ ဖြစ်ပွားခဲ့သည်။ တိုက်ပွဲများ မတိုင်မီက မြန်မာနိုင်ငံဆိုင်ရာ ကုလသမဂ္ဂ အထူးသံတမန် ကဲ့သို့သော နိုင်ငံတကာ အဖွဲ့အစည်းများနှင့် လေ့လာသုံးသပ်သူများက အကြမ်းဖက်မှု တိုးမြင့်လာပါက တစ်နိုင်ငံလုံး ပြည်တွင်းစစ် ဖြစ်လာနိုင်သည်ဟု သတိပေးခဲ့ကြသည်။  အစောပိုင်း နှစ်ရက်က ကျင်းပခဲ့သည့် အာဆီယံ ထိပ်သီးအစည်းအဝေး အပြီးတွင် တိုက်ပွဲများ ခေတ္တမျှ ငြိမ်သက်သွားခဲ့သည်။ 

## အခြားကြည့်ရန် 
* ၂၀၂၁ မြန်မာနိုင်ငံ စစ်အာဏာသိမ်းခံရခြင်း
* မြန်မာနိုင်ငံ ဆန္ဒပြမှုများ (၂၀၂၁-လက်ရှိ)

## ကိုးကား 
ကဏ္ဍ:မြန်မာ့ပြည်တွင်းစစ် (၂၀၂၁-လက်ရှိ)မှ တိုက်ပွဲများ
ကဏ္ဍ:၂၀၂၁ ရှိ ပဋိပက္ခများ
အုန်းသွင်

ဗိုလ်ချုပ်**အုန်းသွင်** (၁၉၇၀ — ၂၄ စက်တင်ဘာ ၂၀၂၂) သည် အငြိမ်းစား တပ်မတော်အရာရှိနှင့် သံအမတ်ဟောင်း တစ်ဦး ဖြစ်သည်။ တပ်မတော်မှ အငြိမ်းစားယူပြီးနောက် သူသည် သီရိလင်္ကာ၊ ဘင်္ဂလားဒေ့ရှ်၊ မော်လဒိုက်နှင့် တောင်အာဖရိကနိုင်ငံများတွင် မြန်မာနိုင်ငံဆိုင်ရာ သံအမတ်အဖြစ် တာဝန်ထမ်းဆောင်ခဲ့သည်။ သူသည် မြန်မာနိုင်ငံစစ်မှုထမ်းဟောင်းအဖွဲ့၏ ဦးဆောင်အဖွဲ့ဝင်တစ်ဦးလည်း ဖြစ်သည်။ ဦးအုန်းသွင်သည် စစ်တက္ကသိုလ် အပတ်စဉ် ၁၅ သင်တန်းဆင်း ဖြစ်သည်။ ဦးအုန်းသွင်သည် ဒုတိယတပ်မတော် ကာကွယ်ရေးဦးစီးချုပ် ဒုတိယဗိုလ်ချုပ်မှူးကြီးစိုးဝင်း၏ ဆရာ ဖြစ်သည်ဟုလည်း ဆိုကြသည်။

၂၀၂၂ ခုနှစ် စက်တင်ဘာလ ၂၄ ရက်နေ့တွင် ရန်ကုန်ရှိ မြို့ပြပျောက်ကျားအဖွဲ့တစ်ခုက ဦးအုန်းသွင်နှင့် သားမက်ဖြစ်သူ တပ်မတော်အရာရှိဟောင်း ရဲတေဇတို့အား ပစ်ခတ်လုပ်ကြံခဲ့ရာ စစ်အာဏာသိမ်းပြီးနောက်ပိုင်း တော်လှန်ရေးအဖွဲ့များက လုပ်ကြံနိုင်ခဲ့သည့် စစ်ဖက်ဆိုင်ရာ ရာထူးအမြင့်ဆုံးပုဂ္ဂိုလ် ဖြစ်လာခဲ့သည်။ သူသည် အာဏာသိမ်းမှုကို ဆန့်ကျင်သူများအား သတ်ဖြတ်ရန် တိုက်တွန်းခြင်း၊ စစ်ကောင်စီအား ထောက်ခံခြင်းများ ပြုလုပ်ခဲ့သည်ဟု စွပ်စွဲခံခဲ့ရသည်။ ဦးအုန်းသွင် သေဆုံးမှုအတွက် စစ်ကောင်စီက လူဆယ်ဦးအား ဖမ်းဆီးထားကြောင်း အောက်တိုဘာလတွင် ကြေညာခဲ့သည်။ ဦးအုန်းသွင် သေဆုံးမှုနှင့် ပတ်သက်၍ စစ်မှုထမ်းဟောင်းများအား ရည်ရွယ်ချက်ရှိရှိ သတ်ဖြတ်ခြင်းဖြစ်ကြောင်း စစ်ကောင်စီက ရှုတ်ချခဲ့သည်။

## ကိုးကား 
ကဏ္ဍ:မြန်မာ သံအမတ်ကြီးများ
ကဏ္ဍ:မြန်မာ့ပြည်တွင်းစစ် (၂၀၂၁-လက်ရှိ)မှ လုပ်ကြံမှုများ
မြသီတာရွာ၊ တွံတေးမြို့နယ်

**မြသီတာရွာ** သည် ရန်ကုန်တိုင်းဒေသကြီး၊ တွံတေးမြို့နယ်တွင် တည်ရှိသည့် ရွာတစ်ရွာ ဖြစ်သည်။

## ကိုးကား
ပျူစောထီးပြည်သူ့စစ်အဖွဲ့

**ပျူစောထီးပြည်သူ့စစ်အဖွဲ့**သည် မြန်မာနိုင်ငံတွင် လုပ်ကိုင်နေသော တပ်မတော်လိုလားသူများနှင့် စစ်အစိုးရလိုလားသော ရွာသားများ၏ လျော့ရဲတင်းတင်း ဖွဲ့စည်းထားသော ကွန်ယက်များဖြစ်သည်။ ၁၉၅၆ ခုနှစ်တွင် ဦးနု အစိုးရသည် သောင်းကျန်းသူနှိမ်နင်းရေး စစ်ဆင်ရေးများတွင် ကူညီရန် ပျူစောထီးအရံတပ်များကို ဖွဲ့စည်းပြီးနောက် အဆိုပါအသုံးအနှုန်းကို စတင်အသုံးပြုခဲ့သည်။ ၁၉၅၈ ခုနှစ်တွင် အာဏာသိမ်းပြီးနောက် စစ်တပ်က ၎င်းတို့အား ဖျက်သိမ်းရန် ကြိုးစားခဲ့သော်လည်း ၎င်းတို့အစား ဖက်ဆစ်ဆန့်ကျင်ရေး ပြည်သူ့လွတ်လပ်ရေး အဖွဲ့ချုပ် ပါတီ၏ ပုဂ္ဂိုလ်ရေးဆိုင်ရာ ပြည်သူ့စစ်အဖြစ် ပြောင်းလဲခဲ့သည်။ ၁၉၆၂ အာဏာသိမ်း ပြီးနောက် ၎င်းတို့ကို ကာကွယ်ရေးယူနစ်များဖြင့် အစားထိုးခဲ့သည်။

## သမိုင်းကြောင်း 
အမည်သည် မြန်မာရာဇဝင်တွင် ဒဏ္ဍာရီလာ ဘုရင်တစ်ပါးဖြစ်သော ပျူစောထီး မှ ဆင်းသက်လာသည်။ ၁၉၅၆ ခုနှစ်တွင် ဦးနု အစိုးရသည် ဗမာစစ်တပ်အား သောင်းကျန်းမှုနှိမ်နင်းရေးတွင် ကူညီရန်အတွက် 'ပျူစောထီး' ဟုခေါ်သော အရံတပ်များကို အသုံးပြုခဲ့သည်။ ၁၉၅၈ ခုနှစ် အာဏာသိမ်းပြီးနောက် စစ်တပ်က ပျူစောထီးများအား လက်နက်ဖြုတ်သိမ်းရန် ကြိုးပမ်းခဲ့သည်။  ပျူစောထီးများသည် ထိုအချိန်က လွှမ်းမိုးကြီးစိုးသော နိုင်ငံရေး ပါတီဖြစ်သည့် ဖဆပလ ပြည်သူ့လွတ်လပ်ရေး အဖွဲ့ချုပ်မှ ခန့်အပ်ထားသော ဒေသဆိုင်ရာ ခေါင်းဆောင်များ၏ ကိုယ်ပိုင်စစ်တပ်များအဖြစ် လျင်မြန်စွာ ဖြစ်ပေါ်လာခဲ့သည်။ ၁၉၅၆ နှင့် ၁၉၆၀ ရွေးကောက်ပွဲများအတွင်း မဲအကြပ်ကိုင်ရန် ကျေးလက်ဒေသများကို ဝင်ရောက်သောင်းကျန်းကြသည်။ ၁၉၆၂ ခုနှစ် အာဏာသိမ်း ပြီးနောက် ဦးနေဝင်းသည် ပျူစောထီးများအား ၎င်း၏ ကိုယ်ပိုင်ကာကွယ်ရေးတပ်ဖွဲ့များဖြင့် အစားထိုးခဲ့သည်။ 

ပျူစောထီးဟူသော အသုံးအနှုန်းသည် ၂၀၀၀ ပြည့်နှစ်များအတွင်း ပြန်လည်ပေါ်ပေါက်လာခဲ့ပြီး တပ်မတော်လိုလားသော ကွန်ယက်များနှင့် အဖွဲ့များကို ရည်ညွှန်းရာတွင် မြန်မာမီဒီယာများက အသုံးပြုခဲ့ကြသည်။ 

၂၀၂၁ ခုနှစ် မြန်မာပြည်တွင်းစစ်အတွင်း ပျူစောထီး ပြည်သူ့စစ်များသည် တပ်မတော် နှင့် အတူမကြာခဏ ဝင်ရောက်တိုက်ခိုက်ကာ အပြိုင်နယ်မြေများကို သိမ်းပိုက်ရန် ကူညီပေးခဲ့သည်။   ၂၀၂၁ ခုနှစ် အာဏာသိမ်းအပြီး မြန်မာပြည်တွင်းစစ် (၂၀၂၁ – လက်ရှိ) တွင် မြန်မာလုံခြုံရေးတပ်ဖွဲ့များသည် စစ်ကူ၊ စစ်ထောက်လှမ်းရေးနှင့် ဒေသခံများကို ဝါဒဖြန့်ရန်အတွက် ပျူစောထီးများကို အသုံးချခဲ့သည်။  အဆိုပါအဖွဲ့များသည် လက်ရှိပြည်တွင်းရှိ ဗုဒ္ဓဘာသာ အမျိုးသားရေးဝါဒီများ၊ တပ်မတော်၏ ကိုယ်စားလှယ်လောင်းများ၊ ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီဝင်များ နှင့် ၂၀၂၀ ခုနှစ် အထွေထွေရွေးကောက်ပွဲ တွင် တပ်မတော်မှ စစ်မှုထမ်းဟောင်းများ ဦးဆောင်မှုများမှ ပေါ်ထွက်လာခဲ့ခြင်း ဖြစ်သည်။  စစ်အစိုးရက ခန့်အပ်ထားသော ရပ်ကွက်နှင့် ကျေးရွာအုပ်စု အုပ်ချုပ်ရေးမှူးများနှင့် ရုံးများကို ခုခံတိုက်ခိုက်ခြင်းအား တုံ့ပြန်သည့်အနေဖြင့် ပျူစောထီးပြည်သူ့စစ်များသည် ၂၀၂၁ ခုနှစ် မေလတွင် ပိုမိုလှုပ်ရှားလာခဲ့သည်။ ရဲတပ်ဖွဲ့ဝင်များသည် ပျူစောထီး ပြည်သူ့စစ်များအား အမဲလိုက်သေနတ်များနှင့် အခြားလက်နက် အဟောင်းများကို တပ်ဆင်ပေးခဲ့သည်။ 

## ကိုးကား 
## ပြင်ပလင့်များ 
* ပျူစောသီပြည်သူ့စစ်အဖွဲ့ အကြပ်အတည်းအစီရင်ခံစာ
ကဏ္ဍ:တပ်မတော်
ကဏ္ဍ:မြန်မာလက်နက်ကိုင်အဖွဲ့အစည်းများ
ကဏ္ဍ:မြန်မာဘာသာစကား ပါဝင်သော ဆောင်းပါးများ
မြသီတာရွာ၊ မင်္ဂလာဒုံမြို့နယ်

**မြသီတာရွာ**သည် ရန်ကုန်တိုင်းဒေသကြီး၊ မင်္ဂလာဒုံမြို့နယ်တွင် တည်ရှိသော ရွာတစ်ရွာ ဖြစ်သည်။

## ကိုးကား
ကဏ္ဍ:ရန်ကုန်တိုင်းဒေသကြီးရှိ ရွာများ
ယောနိသောမနသိကာရ

(၁) သင့်–သင့်လျော်-မှန်ကန်-သော-အကြောင်းနည်းလမ်း-အားဖြင့်-(အကြောင်း-နည်းလမ်း-မှန်အားဖြင့်) ဖြစ်သော နှလုံးသွင်းခြင်းရှိသော **(ပညာ)**။ (ပု)

(၂) (သစ္စာလေးပါးကိုသိခြင်းအား)သင့်သော-သင့်လျော်သော-အသင့်-အလျော်အားဖြင့် နှလုံးသွင်းခြင်း **(ဘဝင်စိတ်ကို လည်စေတတ်သော-အာဝဇ္ဇန်း-မနောဒွါရိကဇော-စိတ်)**။ 

(၃) သင့်-သင့်လျော်-မှန်ကန်-သော-အကြောင်း-နည်းလမ်း-အားဖြင့်-(အကြောင်း-နည်းလမ်း-မှန်အားဖြင့်)နှလုံးသွင်းခြင်း**(အနိစ္စ, ဒုက္ခ, အနတ္တ, အသုဘ-ဟု -အားဖြင့်-နှလုံးသွင်း-ရှုမှတ်−ခြင်း။)** 

(၄) သင့်–သင့်လျော်-မှန်ကန်-သော-အကြောင်း-နည်းလမ်း -အားဖြင့်-(အကြောင်း-နည်းလမ်းက မှန်အားဖြင့်)-နှလုံးသွင်းရာ **(အခါ,ကာလ**) 

### (၁) တရားကိုယ်
ယောနိသော မနသိကာရ (= သင့်လျော် –လျောက်ပတ်စွာ ... နှလုံးသွင်းခြင်း) ဟူသည် အနုသယကိန်းသော သေက္ခပုထုဇဉ်တို့သန္တာန်၌ ခြောက်ဒွါရအား အာရုံခြောက်ပါး ထင်ခြင်းသို့ ရောက်သည့်အခါ သင့်တင့်လျောက်ပတ် ကောင်းမြတ်သော အရပ်ဒေသ၌ နေထိုင်ရခြင်း စသည်တို့နှင့် ပြည့်စုံသောကြောင့် ကုသိုလ် တရားတို့၏ အကြောင်းအဖြစ်ဖြင့် ဘဝင်စိတ်ကိုလည်စေ၍ ဖြစ်ပေါ်လာသော အာဝဇ္ဇန်းစိတ် ဖြစ်သည်၊ (သို့သော် အာဝဇ္ဇန်းစိတ် အားလုံးသည် ယောနိသော မနသိကာရ မည်သည့်မဟုတ်ပေ)။  

(တနည်း) အာဝဇ္ဇန်းစိတ်၏ အကြောင်းဖြစ်၍ ယင်းအာဝဇ္ဇန်း စိတ်၏ ရှေး၌ဖြစ်သော မနောဒွါရိကဇော စိတ်သည် ဖလူပစာအားဖြင့် ယောနိသော မနသိကာရမည်၏။ 

(တနည်း) သခင်(၄) မျိုး၌ သစ္စာလေးပါးကို သိခြင်းအား သင့်လျော်သောအားဖြင့် နှလုံးသွင်းခြင်းကိုထည့်၍ ယောနိသောမနသိကာရ (၅) မျိုးရှိသည်။  ဤပါဠိ, အဋ္ဌကထာတို့အရ ယောနိသော မနသိကာရသည် အလုံးစုံသော ကာမာဝစရကုသိုလ်၏ နီးသော အကြောင်း ဖြစ်ကြောင်းထင်ရှားသည်၊ ထို့ကြောင့် ယခင်အဋ္ဌကထာ, ဋီကာတို့၌ ဖော်ပြအပ်သော ယောနိသောမနသိကာရ (၄) မျိုး (၅) မျိုးသည် အထွတ်အထိပ်သို့ ရောက်သော ယောနိသောမနသိကာရ အတွက်သာ ဖြစ်သည်ဟု ယူဆသင့်သည်။ 

ကြက်သည်ခဲ, တုတ်စသည်တို့ဖြင့် ပစ်ခတ်သော်လည်း မိမိအိမ် (နေရာအရပ်)ကို မစွန့်သကဲ့သို့၊ ထို့အတူ ယောဂီပုဂ္ဂိုလ်သည် အဝတ်သင်္ကန်းချုပ်ခြင်းစသော အလုပ်ကိစ္စများကို ပြုလုပ်ဆဲပင်ဖြစ်သော်လည်း မိမိအိမ် သဖွယ်ဖြစ်သည့် ယောနိသော မနသိကာရကို မစွန့်သင့်ပေ။ သင့်လျော်-လျောက်ပတ်-စွာ နှလုံးသွင်းလျှက်သာ အလုပ်ကိစ္စကို ပြုလုပ် သင့်ပေသည်။ စသည်တို့၌ ကြည့်။)  စသည်တို့၌ကြည့်။ 

ဆက်စပ်ဖတ်ရှုရန်
* ယောနိသောမနသိကာရ
 ကိုးကား 

ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ဘက်သ်ဂရောင်းဝါးတား

alt=Beth Groundwater in Colorado Springs in March 2010.|thumb| 2010 ခုနှစ် မတ်လတွင် Colorado Springs ရှိ ဘက်သ်ဂရောင်းဝါးတား။
**ဘက်သ်ဂရောင်းဝါးတား**သည် ဝတ္ထု ၃ အုပ်ရေးသားခဲ့သော အမေရိကန်စာရေးဆရာ ဖြစ်သည်။ သူမ၏ ပထမဆုံးဝတ္ထု *A Real Basket Case သည်* ၂၀၀၇ ခုနှစ်တွင် Best First Novel Agatha Award အတွက် အမည်စာရင်းတင်သွင်းခံခဲ့ရသည်။  သူမသည် Mystery အမျိုးအစားကို အဓိကရေးသားသော်လည်း သိပ္ပံစိတ်ကူးယဉ် ဝတ္ထုကိုလည်း ထုတ်ဝေထားသည်။

## စာရေးခြင်း အသက်မွေးဝမ်းကျောင်း 
ဂရောင်းဝါးတားသည် ပဉ္စမတန်းတွင် စိတ်ကူးယဉ်ဝတ္ထုကို စတင်ရေးသားခဲ့ပြီး အထက်တန်းကျောင်းတွင် အင်္ဂလိပ်ဘာသာကို သီးခြားလေ့လာခဲ့သည်။  သူမသည် William and Mary ကောလိပ်သို့ သွားရောက်ခဲ့ပြီး ၁၉၇၈ ခုနှစ်တွင် စိတ်ပညာ နှင့် ကွန်ပျူတာသိပ္ပံ ဘွဲ့ကို ရရှိခဲ့သည်။  သူမသည် ၁၉၉၉ ခုနှစ်အထိ ဆော့ဖ်ဝဲအင်ဂျင်နီယာအဖြစ် လုပ်ကိုင်ခဲ့ပြီး စာရေးဆရာဖြစ်လာရန် ဆုံးဖြတ်ခဲ့သည်။   သူမ၏ ဝတ္ထုတိုများထဲတွင် ပါရှန်ဘာသာသို့ ပြန်ဆိုထားသောဝတ္ထုအပါအဝင် ဝတ္ထုတို ၉ ပုဒ်ကိုထုတ်ဝေခဲ့သည်။ 

## ဆုများနှင့် အသိအမှတ်ပြုမှု 
ဂရောင်းဝါးတား၏ ဝတ္ထုတိုများသည် ပြိုင်ပွဲများစွာတွင် အနိုင်ရရှိခဲ့သည်။ သူမ၏ ဝတ္ထုတို "နယူးဇီလန်" သည် 2003 PPW Paul Gillette Memorial Writing Contest တွင် ပထမနေရာရရှိခဲ့ပြီး Rocky Mountain Fiction Writers Short Story Anthology ပြိုင်ပွဲတွင်လည်း အနိုင်ရရှိခဲ့သည်။  "Flamingo Fatality" သည် ၂၀၀၅ ခုနှစ်တွင် Great Manhattan Mystery Conclave Short Story Anthology ပြိုင်ပွဲတွင် အနိုင်ရခဲ့ပြီး သူမ၏ ၂၀၀၅ ခုနှစ် "Lucky Bear" ဇာတ်လမ်းတိုသည် Storyteller Magazine Flash Fiction Contest တွင် ပထမရရှိခဲ့သည်။ 

## ဝတ္ထုနှင့် ဝတ္ထုများ 
### Claire Hanover၊ Gift Basket Designer၊ လျှို့ဝှက်ဆန်းကြယ်စီးရီး 
* *A Real Basket Case* (2007)
* *To Hell in a Handbasket: A Claire Hanover, Gift Basket Designer, Mystery* (2009)

### Rocky Mountain Outdoor Adventures လျှို့ဝှက်ဆန်းကြယ်စီးရီး 
* *Deadly Currents* (2011)
* *Wicked Eddies* (2012) 

### အခြားအလုပ်များ 
* *The Epsilon Eridani Alternative* (2009)

## ကိုးကား 

## ပြင်ပလင့်များ 
* Beth Groundwater ၏ဘလော့ဂ်
* စာကြည့်တိုက် Works by or about Beth Groundwater    တွင် အလုပ်လုပ်သည်

ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:အမေရိကန် စာရေးဆရာများ
ဆူဆန်သရီဆာဘာ့ခ်

right|thumb|226x226px| သရုပ်ဆောင်/စာရေးဆရာ ဆူဆန်ဘာ့ခ် ၏ ဓာတ်ပုံ
**ဆူဆန်သရီဆာဘာ့ခ်**သည် အမေရိကန် စာရေးဆရာ၊ သရုပ်ဆောင်နှင့် မတ်တပ်ရပ်ဟာသပြောသူဖြစ်သည်။ Casper, Wyoming တွင်မွေးဖွားကြီးပြင်းခဲ့ပြီး သူမသည်ယခု Los Angeles, California တွင်နေထိုင်ပြီးအလုပ်လုပ်သည်။ လော့စ်အိန်ဂျလိစ် တွင် မကြာခဏ ဖျော်ဖြေလေ့ရှိသူဖြစ်ပြီး ရုပ်ရှင်နှင့် ရုပ်မြင်သံကြားများတွင်လည်း ပါဝင်သရုပ်ဆောင်ထားသည်။

ဘာ့ခ်သည် Mary Elizabeth Winstead နှင့် Aaron Paul တို့ပါဝင်သည့် *Smashed* ၂၀၁၂ ဇာတ်ကား၏ ပူးတွဲစာရေးဆရာဖြစ်သည်။  ဘာ့ခ်သည် ရုပ်ရှင်ကို ဒါရိုက်တာ James Ponsoldt နှင့် ပူးတွဲရေးသားခဲ့သည်။ ဤဇာတ်ကားသည် ဘာ့ခ်၏ အရက်အလွန်အကျွံသောက်စားမှုနှင့် သိက္ခာရှိမှုတို့အပေါ် အခြေခံထားသည်။ ဘာ့ခ်သည် အသက် ၂၄ နှစ်တွင် သမ္မာသတိရှိခြင်းနှင့်ပတ်သက်၍ ပွင့်ပွင့်လင်းလင်းပြောဆိုသော်လည်း *Smashed* မတိုင်မီ သူမ၏ဟာသနှင့်ရေးမှုအများစုသည် ၎င်းနှင့်မသက်ဆိုင်ဘဲ နေ့စဉ်ဘဝ၏ အဓိပ္ပါယ်မဲ့သောအကြောင်းအရာများကိုသာ အာရုံစိုက်နေပါသည်။ 

ဘာ့ခ်သည် ၂၀၁၂ ခုနှစ် ဇွန်လတွင် သရုပ်ဆောင်နှင့် မတ်တပ်ရပ်ဟာသပြောသူ Matt Peters နှင့် စေ့စပ်ခဲ့သည်။

## ကိုးကား 

## ပြင်ပလင့်များ 
* 
* 
* *Review of Smashed* , Onion AV Club &#x5D;

ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)
ရှယ်လ်ဘီဖယ်ရို

**ရှယ်လ်ဘီအန်းဖယ်ရို** (အောက်တိုဘာ ၂၇၊ ၁၉၉၃ တွင်မွေးဖွားသည်) သည်အမေရိကန်စာရေးဆရာနှင့်လူရွှင်တော်ဖြစ်သည်။

## ဘဝ အစပိုင်း 
Fero ကို ၁၉၉၃ ခုနှစ် အောက်တိုဘာလ ၂၇ ရက်နေ့တွင် စတန်းဖို့ဒ်ဆေးရုံတွင် မွေးဖွားခဲ့သည်  Menlo-Atherton အထက်တန်းကျောင်း မှ ဘွဲ့ရပြီးနောက် သူမသည် ဟာသပညာဖြင့် အသက်မွေးဝမ်းကြောင်းမပြုခင် USC School of Cinematic Arts သို့ တက်ရောက်ခဲ့သည်။ 

## အသက်မွေးဝမ်းကြောင်း 
ရှယ်လ်ဘီဖယ်ရို သည် သူမ၏ နာမည်ကြီး tweets များကြောင့် လူသိများသော အမေရိကန်ဟာသသရုပ်ဆောင်တစ်ဦးဖြစ်သည်။   သူမသည် Cracked  နှင့် HelloGiggles အတွက် ရေးသားခဲ့သည်။  Fero သည် Los Angeles ရှိ *Magic Bag* ( Eliza Skinner နှင့် DC Pierson ၏ stand-up showcase ) တွင် Stand-up များကို ဆောင်ရွက်ခဲ့သည်။  သူမသည် *WTF with Marc Maron* ၏ တိုက်ရိုက်ဗားရှင်းတွင် ပါဝင်ခဲ့ပြီး National Public Radio ၏ ''Wait Wait... Don't Tell Me ရှိုးတွင် အစီအစဉ်တင်ဆက်သူလုပ်ခဲ့သည်။* Key &amp;amp; Peele ၏ နာမည်ကြီး "Substitute Teacher" ဟာသတွင် Denise (Dee-nice ဟု အသံထွက်မှားသော) အဖြစ် သရုပ်ဆောင်ခဲ့သည်။  ၂၀၁၆ ခုနှစ်တွင် သူမသည် Outstanding Short Form Animated Program အတွက် Emmy Award ကို ရရှိခဲ့သည်။ 

## ရိုက်ကူးရေး 
### ရုပ်ရှင် 
* 2013 *Froyo Robbery* (အတို)
* 2014 *DeAndre Jordan's Amazing Charles Barkley Impression* (အတို)
* 2014 *The Live Read of Space Jam with Blake Griffin* (Short)

### ရုပ်မြင်သံကြား 
* *အခြားနေရာ*
* *သူစိမ်းများထံမှငွေ*
* *@သန်းခေါင်ယံ*
* *အမဲစက်*
* *စက်ရုပ်ကြက်*
* *Brad Neely ၏ Harg Nallin Sclopio Peepio*
* *Disney ၏ 3x5 တိုက်ရိုက်ထုတ်လွှင့်မှု*
* *Idiotest* Season 3၊ အပိုင်း 18 (2016)
* *Loiter Squad Season 3''

## ကြည့်ပါ။ 
* စောင့်ဆိုင်းစာရင်း။ . . ငါ့ကို မပြောနဲ့! အပိုင်း (၂၀၁၆)
* စောင့်ဆိုင်းစာရင်း။ . . ငါ့ကို မပြောနဲ့! အပိုင်း (၂၀၁၄)
* Hey Girl (တီဗီစီးရီး)
* Marc Maron ဇာတ်လမ်းတွဲများနှင့် WTF စာရင်း

## ကိုးကား 

## ပြင်ပလင့်များ 
* 
* 
* 
*
ကိုကိုနိုင် (သံအမတ်ကြီး)

**ဦးကိုကိုနိုင်** (၁၉၆၁-၂၀၂၃) မြန်မာလူမျိုး သံအမတ်တစ်ဦးဖြစ်သည်။ လာအိုနိုင်ငံ ဗီယန်ကျင်းမြို့ရှိ မြန်မာသံရုံးတွင် သံအမတ်ကြီးတာဝန်ကို ထမ်းဆောင်နေရင်း ကွယ်လွန်ခဲ့သူဖြစ်သည်။၎င်းသည် တပ်မတော်သားဟောင်းတစ်ဦးဖြစ်သည်။

## ငယ်ဘဝနှင့်ပညာရေး 
ရန်ကုန်မြို့နေ အဖဦးစောနိုင်၊ဒေါ်တင်မြတို့က မွေးဖွားပြီး မွေးချင်း၈ ဦးအနက် အကြီးဆုံးသားဖြစ်သည်။ ပညာရေးမှာ စစ်တက္ကသိုလ် အမှတ်စဉ်(၂၅)အား တက်ရောက်ခဲ့သည်။

## သံအမတ်ကြီးဘဝ 
သမ္မတဦးထင်ကျော်  လက်ထက် ၂၀၁၇ တွင် ၎င်းသည် လာအိုပြည်သူ့ဒီမိုကရက်တစ်သမ္မတနိုင်ငံဆိုင်ရာ အထူးအာဏာကုန်လွှဲအပ်ခြင်းခံရသော မြန်မာသံအမတ်ကြီးအဖြစ်ခန့်အပ်ခံရသည်။၂၀၁၇ မေလ ၄ရက်ကစပြီး လာအိုသမ္မတထံ သံတမန်ခန့်အပ်လွှာပေးပြီး ထိုရာထူးတွင် တရားဝင်တာဝန်ထမ်းဆောင်သည်။ ထိုတာဝန်ကို စစ်အာဏာသိမ်းသည့် ၂၀၂၁ ဖေဖော်ဝါရီ ၁ ရက်နေ့ နောက်ပိုင်းတွင်လည်း ဆက်လက်ထမ်းဆောင်ခဲ့သည်။

## ဘဝနိဂုံး 
ဦးကိုကိုနိုင်သည် သံအမတ်ကြီးတာဝန်ထမ်းဆောင်နေရင်း ကျန်းမာရေးဖောက်ပြန်လာမှုကြောင့် ထိုင်းနိုင်ငံ ဘန်ကောက်မြို့ရှိ Siriraj ဆေးရုံတွင် တက်ရောက်ကုသနေရင်း ၂၀၂၃ မတ်လ ၂၀ရက်တွင် ကွယ်လွန်သည်။

## ပုဂ္ဂိုလ်ရေးဘဝ 
အိမ်ထောင်သည်တစ်ဦးဖြစ်ကာ ဇနီးမှာ ဗိုလ်ကြီး (ငြိမ်း) ဒေါ်ခင်ဖုန်းဝေ ဖြစ်သည်။ သားသမီး ၃ ဦးရှိသည်။

## ရရှိခဲ့သည့် ဆု 
နိုင်ငံတော်စီမံအုပ်ချုပ်ရေးကောင်စီက ၎င်းကို ၂၀၂၂ ခုနှစ် နိုဝင်ဘာ ၁၇ရက်တွင် ဝဏ္ဏကျော်ထင်ဘွဲ့ ချီးမြှင့်သည်။

## ကိုးကား 
ကဏ္ဍ:မြန်မာ သံအမတ်ကြီးများ
ကဏ္ဍ:၁၉၆၁ မွေးဖွားသူများ
ကဏ္ဍ:၂၀၂၃ ကွယ်လွန်သူများ
ကဏ္ဍ:စစ်တက္ကသိုလ် ကျောင်းဆင်းများ
ပတ်တီအော်ဘရီ

**ပတ်တီအော်ဘရီ**သည် California မှအမေရိကန်စာရေးဆရာဖြစ်သည်။ သူမသည် *Chicken Soup for Christian Soul  အပါအဝင် Chicken Soup for the Soul* စီးရီးကို ပူးတွဲရေးသားခဲ့သည်။

အမျိုးသမီးများ၏စွမ်းဆောင်နိုင်မှုကို ရှေ့ဆောင်သူ အော်ဘရီ သည် အမျိုးသမီးများအတွက်သာ ရည်ရွယ်သော စာအုပ်ဖြစ်သည့် ''Chicken Soup for the Christian Woman's Soul* *ကို ပူးတွဲရေးသားခဲ့သည်။* ဒီစာအုပ်က စိန်ခေါ်မှုတွေ၊ ခက်ခဲတဲ့အချိန်တွေနဲ့ ရင်ဆိုင်နေရတဲ့ အမျိုးသမီးတွေရဲ့ ဖြစ်ရပ်မှန်ဇာတ်လမ်းတွေကို တင်ဆက်ထားပါတယ်။ အခန်းကြီးများတွင် ယုံကြည်ခြင်း၊ မိသားစုချစ်ခြင်း၊ ဘုရားသခင်၏ ကုစားခြင်းတန်ခိုး၊ မိတ်ဆွေဖွဲ့ခြင်း၊ ကွဲပြားခြားနားခြင်းများ၊ စိန်ခေါ်မှုများနှင့် အံ့ဩဖွယ်ရာများ ပါဝင်သည်။ 

သူမသည် *"Wake!"* အစီအစဉ်တွင်ပါဝင်ခဲ့ပြီး ၂၀၁၅ ခုနှစ်တွင် တီဗီတွင် ပြသခဲ့သည်။  ၂၀၁၇ ခုနှစ်တွင် သူမသည် *Soul of Success ဇာတ်ကားတွင် ပါဝင်သရုပ်ဆောင်ခဲ့သည်။''  သူမ၏ အရေးအသားများသည် မိမိကိုယ်ကို ကူညီခြင်းအမျိုးအစားတွင် ထင်ရှားကျော်ကြားလာခဲ့သည်။   သူမသည် မိမိကိုယ်ကို ကူညီခြင်း၊   စိတ်နှင့်ကိုယ်၊  လေ့ကျင့်မှု၊  ဘဝရုန်းကန်မှု၊  ငွေ၊  အောင်မြင်မှု၊  နှင့် ဆန်းသစ်တီထွင်မှု  စသည့်အကြောင်းများကို စာအုပ်များတွင် ထည့်သွင်းရေးသားသူဖြစ်သည်။ စာရေးဆရာ Lisa Nichols က အော်ဘရီသည် “ဖြစ်နိုင်ခြေအတွက် ခွန်အားဖြစ်သည်” ဟု ရေးသားခဲ့သည်။ ကိုယ်တိုင်ရေးထားတဲ့ စာအုပ်တော်တော်များများက 

## ကျမ်းကိုးစာရင်း[ပြောင်းလဲမှု | အရင်းအမြစ်ကိုပြောင်းရန်] 
Jack Canfield နှင့် Mark Victor Hansen နှင့် Patty Aubery တို့၏ **ခရစ်ယာန်ဝိညာဉ်အတွက် ကြက်စွပ်ပြုတ်** ၊ ISBN-10: 1558745017

Jack Canfield နှင့် Mark Victor Hansen နှင့် Patty Aubery တို့က **ခရစ်ယာန်အမျိုးသမီး၏ဝိညာဉ်အတွက် ကြက်စွပ်ပြုတ်** ၊ ISBN-10: 9781623610432

Jack Canfield နှင့် Mark Victor Hansen နှင့် Patty Aubery ISBN-10 **တို့၏ မိခင်အသစ်အတွက် ကြက်စွပ်ပြုတ်**

Jack Canfield နှင့် Mark Victor Hansen နှင့် Patty Aubery ISBN-10 ISBN-10: 1623610044 တို့၏ **ညီအစ်မ၏ဝိညာဉ်အတွက် ကြက်စွပ်ပြုတ်**

Jack Canfield နှင့် Mark Victor Hansen နှင့် Patty Aubery ISBN-10 မှ Jack Canfield နှင့် Patty Aubery ISBN-10 **မှ ကမ်းခြေချစ်သူ၏ဝိညာဉ်အတွက် ကြက်စွပ်ပြုတ်**

Jack Canfield နှင့် Mark Victor Hansen နှင့် Patty Aubery ISBN-10 မှ Jack Canfield နှင့် Patty Aubery ISBN-10: 1623610265 **ဖခင်နှင့်သမီးအတွက် ဖခင်အတွက် ကြက်စွပ်ပြုတ်**

Jack Canfield နှင့် Mark Victor Hansen နှင့် Patty Aubery ISBN-10: 1623610109 တို့၏ **Christian Teenage Soul အတွက် ကြက်စွပ်ပြုတ်**

Jack Canfield နှင့် Mark Victor Hansen နှင့် Patty Aubery ISBN-10 မှ **မျှော်လင့်နေသော မိခင်၏ဝိညာဉ်အတွက် ကြက်စွပ်ပြုတ်**

Jack Canfield နှင့် Mark Victor Hansen နှင့် Patty Aubery ISBN-10 မှ Jack Canfield နှင့် Patty Aubery ISBN-10: 1623610397 **အတွက် ကင်ဆာရှင်သန်သူ၏ဝိညာဉ်အတွက် ကြက်စွပ်ပြုတ်**

Jack Canfield၊ Bernie S. Siegel နှင့် Patty Aubery တို့၏ **Surviving Soul အတွက် ကြက်စွပ်ပြုတ်** ။ ISBN-10: 8187671130

Kate Butler Cpsc နှင့် Patty Aubery မှ **ခွင့်ပြုချက်** ။ ISBN-10: 1948927152

Patty Aubery နှင့် Mark Mirkovich တို့က **သင့်စွမ်းအားကို ဖမ်းယူပါ** ။ ISBN-10: 1732470308

## ကိုးကား
နိသီဒိုင်

thumb
thumb
**နိသီဒိုင်**၊ ရဟန်းတို့သည် မွန်မြတ်သော ဘောဇဉ်အာဟာရတို့ကို သုံးဆောင်ကြပြီးနောက် သတိသမ္ပဇဉ်ကင်းလျက်အိပ်ပျော်ကြ သည့်အခါ အိပ်မက်မက်၍ သုက်လွှတ်သဖြင့်ကိုယ်ခန္ဓာ၊ သင်္ကန်း၊ ကျောင်း၊ အိပ်ရာနေရာတို့ကို သုက်အညစ်အကြေးများ ဖြင့်လူးပေလိမ်းကျံမိကြသည်။ ယင်းကိုမြတ်စွာဘုရားမြင်တော်မူ၍ ကိုယ်ကိုစောင့်ရှောက်စေခြင်း၊ သင်္ကန်းကိုစောင့်ရှောက်စေခြင်း၊ ကျောင်းအိပ်ရာနေရာကိုစောင့်ရှောက်စေခြင်းငှာ နိသီဒိုင်ကို ခွင့်ပြုတော် မူသည်။

နိသီဒိုင်ကိုအိပ်ရာခင်း၊ အိပ်ရာလွှမ်းကဲ့သို့လည်း ခင်း၍လည်းထိုင်နိုင်၊အိပ်နိုင်သည်။ ဆွမ်းစား သည့်အခါ ဆွမ်းဟင်းစက်များမပေမကျံစေရန် တစ်ပိုင်းကိုခင်း၍ အမြိတ်အဆာတို့ကို တင်ပလ္လင်ပေါ်၌ တင်ကာအသုံးပြုကြသည်။

အထူးအားဖြင့်သင်းပိုင်အတွင်း ရှေ့တည့်တည့်ကခံ၍ ဝတ်ဖို့ရန်ဖြစ်သည်။ ဝတ်သည့်အခါ ရှေ့ဘက်ကခံဝတ်လျှင် အလယ်က အမြိတ်စကိုနောက်သို့ ခါးတောင်းကျိုက်သကဲ့သို့လည်းကောင်း၊ နောက်ဘက်ကခံ ဝတ်လျှင်ယင်းအလယ်မြိတ်စကိုပေါင်ကြားမှရှေ့သို့ယူ၍ကြိုး ငယ်ဖြင့်ချည်ကာဝတ်ရသည်။

နိသီဒိုင်၏အကြီးဆုံးအရွယ်ပမာဏမှာ မြတ်စွာဘုရား၏ အထွာတော်ဖြင့်အလျားနှစ်ထွာ၊ အနံ တစ်ထွာခွဲ၊ အမြိတ် အဆာတစ်ထွာရှိရမည်ဟုသတ်မှတ်ချက်ရှိသည်။ မြတ်စွာဘုရား၏အထွာသည် ရှင်စောတစ်ထွာ၊ မဇ်သုံးထွာဟုဆိုသည့်အတိုင်း မဇ္ဈိမပုရိသလူ လတ်တန်းစား၏ သုံးထွာနှင့်ညီမျှသည်။ မဇ္ဈိမပုရိသ၏အထွာ တစ်တောင်သည် လက်သမားတို့၏ အထွာ၊ အတောင် (ကိုက်ထွာ၊ ကိုက်တောင်)နှင့်တူညီသည်။

နိသီဒိုင်သင်္ကန်းသည် ဆရာတော်ဦးဗုဓ်ခေတ်ကပင် သုံးစွဲရိုးအစဉ်အလာကင်းပြတ်ဟန်ရှိသည်။ ဆရာတော်သည် ခုဒ္ဒသိက္ခာနိဿယတွင် ဤနိသီဒိုင်နကားယခုပြုလုပ်ရိုး သုံးဆောင်ရိုး ပြတ်လေပြီဟု မှာတော်မူသည်။
### ဆက်လက်ဖတ်ရှုရန်
သင်္ကန်း

### ကိုးကား
ဓမ္မကရိုဏ်

thumb
ရဟန်းတို့သည် အနည်းဆုံး ၄~မိုင်ခန့် ခရီးသွားလျှင် ရေစစ်ယူသွားရသည်၊ ရေစစ်မယူဘဲ ခရီးသွားလျှင် အာပတ်သင့်၏၊ အကယ်၍ ရေစစ်မရှိလျင် သင်္ကန်းအနားစွန်း (သို့မဟုတ်) လက်ကိုင်ပုဝါကို ရေစစ်အမှတ်ဖြင့် အဓိဋ္ဌာန်ရသည်။
ထို့ပြင် အမှုန်များပါသော ရေကို မစစ်ဘဲ မသောက်အပ်၊ ရေမစစ်ဘဲ သောက်လျင် အာပတ်သင့်၏၊ အမှုန်မရှိလျင်ကား စစ်ဖွယ် မလိုပါ။ 

ဘုရားလက်ထက်တော်အခါက ရဟန်းနှစ်ပါး ခရီးသွားရာ ရေစစ်မပါ၍ ရေမသောက်ဘဲ အငတ်ခံကာ သီလဖြည့်ကျင့်ခဲ့သော သာဓကများ ရှိခဲ့ဖူးပါသည်။

ထို့ကြောင့် "ရဟန်းတို့သည် ခရီးသွားလျင် မဖြစ်မနေ ရေစစ်ယူသွားရမည် " ဟု စူဠဝါပါဠိတော်၊ ၂၅၅ တွင် မိန့်တော်မူခဲ့ပါသည်။

ဘုရားလက်ထက်တွင် ရေစစ်အမျိုးမျိုး ခွင့်ပြုတော်မူခဲ့ရာ ထိုတွင် ဓမ္မကရဏ ဟု ခေါ်ဆိုရသော ဓမ္မကရိုဏ်ရေစစ်သည်လည်း တစ်ခုအပါအဝင် ဖြစ်၏။

ယနေ့ခေတ်တွင် ထိုရေစစ်မျိုး အသုံးနည်းလာကြသည်၊ အချို့သော ဆရာတော်များသာ အသုံးပြုကြတော့သည်၊ သာသနာ့ယဉ်ကျေးမှု ထုံးတမ်းစဉ်လာများကို ထိန်းသိမ်းရန် ဘုရားသား
တော် သမီးတော်များ၌ တာဝန်ရှိပါသည်၊ သို့ဖြစ်၍ ဓမ္မကရိုဏ်ရေစစ်အကြောင်းကို ရေးသားလိုက်ရပါသည်။

## ဓမ္မကရိုဏ်ရေစစ် ခေါ်တွင်ပုံ
ရေထဲနှစ်လိုက်သောအခါ "ဓူ" ဟု အသံမြည်တတ်သောကြောင့် "ဓမ္မကရဏ (ဓမ္မကရိုဏ်း) " ဟု ခေါ်ကြသည်။
## ဓမ္မကရိုဏ် ရေစစ်ပြုလုပ်ပုံ
ထိပ်ဝကျယ်၍ နောက်၌ ဖုသီးလေးပါရှိ၏၊ ထိပ်ဝကို အဝတ်ဖြင့် ပိတ်ထားရသည်၊ နောက်ဖုသီးလေး၌ အပေါက်ငယ် ဖောက်ထားရသည်။ (ပုံကို ကြည့်ပါ)
## ဓမ္မကရိုဏ်အသုံးပြုပုံ
ဓမ္မကရိုဏ်ကို ဖုသီးလေး၌ အပေါက်ကို မပိတ်ဘဲ ဖွင့်လျက်ပင် ရေထဲ နှစ်ရသည်၊

ရေများအထဲသို့ ဝင်သွားသောအခါ နောက်အပေါက်ကို လက်မဖြင့် ပိတ်၍ ရေထဲမှ ထုတ်ယူရသည်၊

ထို့နောက် သောက်ရေခွက်ကို အောက်မှ ခံကာ လက်မကို ဖွင့်လိုက်လျှင် ဓမ္မကရိုဏ်မှ ရေများ ခွက်ထဲသို့ စီးကျသွားလိမ့်မည်။

ဤသို့အားဖြင့် အပ်စပ်အောင် စစ်ပြီးသော ရေဖြစ်အောင် ရှေးမထေရ်ကြီးများ ပြုလုပ်ကြသည်။ (ပုံများကို ကြည့်ပါ)

ရှေးယခင်က မြန်မာနိုင်ငံ ပရိက္ခရာဆိုင်များတွင် ရောင်းချမှုရှိခဲ့ကြသော်လည်း ယခုအခါ ဤဓမ္မကရိုဏ်ရေစစ်ကို မြန်မာနိုင်ငံ သင်္ကန်းပရိက္ခရာဆိုင်များတွင် ပြုလုပ်ရောင်းချမှု နည်းလှ၏၊ 
သို့သော် ထိုင်းနိုင်ငံတွင်ကား ယနေ့ချိန်ထိ ပရိက္ခရာရှစ်ပါးတွင် ဓမ္မကရိုဏ်ရေစစ် ထည့်သွင်းရောင်းချဆဲပင် ဖြစ်သည်။

## တောင်ပေါက်ကျောင်းဆရာတော်၏ မှတ်ချက်
ဓမ္မကရိုက်ရေစစ်ကား၊ နှီး၊ သံ၊ ကြေး၊ သေတ္တု စသည်ဖြင့် ပြုလုပ်အပ်သော ဝတ္ထု၌၊ အဝတ်ဖြင့်။ ဖွဲစပ်ချုပ်လုပ်၍၊ ရေတွင်နှစ်၍ စစ်ယူရသော၊ ရေစစ်မျိုးတည်း။ ။ ဤ(ဓမ္မကရက) ပုဒ်၌၊ အလုံးစုံ မြန်မာစာများမှာ (မ) ဒွေ ဘော်မဲ့၊ နောက်ဆုံးအလုံးမှာ၊ မုဒ္ဓဇ. ပဉ္စမက္ခရာ (ဏ) ကြီးနှင့် (ဓမကရဏ) ဟု ပျက်လျက်ချည်းသာ၊ ရှိကြသည်၊ သတိပြု၊ (မ) ဒွေ ဘော်နှင့်တကွ၊ အဆုံးလုံးမှာ၊ ကဏ္ဌဇ-ပဌမက္ခရာ (က) ကြီးနှင့်။ (ဓမ္မကရက) ဟု ပါဌ်မှန်ရှိစေရမည်။ မြန်မာဝေါဟာရ အရာမှာလည်း။ (က) သတ် (အိုက်) ကာရန်နှင့်၊ (ဓမ္မကရိုက်) ဟု ဘတ်ရွတ်ရေးသားရမည်။ ရေးသားကြလေ။
### ကိုးကား
မောင်မောင်တို့ရဲ့ မောင်မောင်

**မောင်မောင်တို့ရဲ့ မောင်မောင်**ဇာတ်လမ်းတွဲသည် Canal+ Myanmar FGမှ ရိုက်ကူးသော ရုပ်သံဇာတ်လမ်းတွဲရှည်ဖြစ်ကာ ဇန်နဝါရီလ၊၂၀၂၃ခုနှစ်တွင် စတင်ထုတ်လွှင့်ပြသခဲ့သည်။ 

## သရုပ်ဆောင်များ 
*သတ္တိမောင်မောင် အဖြစ်ရဲနောင်ချို
*နေလမောင်မောင် အဖြစ် ထွန်းထွန်း
*အာကာမောင်မောင် အဖြစ် စူးရှ
*ပြည့်စုံမောင်မောင် အဖြစ် ချာလီ
*သီဟမောင်မောင် အဖြစ် အောင်ဇေယျ‌မင်းထင်
*သူရမောင်မောင် အဖြစ် ဟန်လင်း
*သူဇာမောင်မောင် အဖြစ် Mandy
*အေးချမ်းမောင်မောင် အဖြစ် မင်းခန့်

## ကိုးကား
ကဏ္ဍ: မြန်မာ ရုပ်သံဇာတ်လမ်းတွဲများ
စီးတီးဟိုးဒင်း

**City Holdings** ( Burmese : စီးတီးဟိုးဒင်း ) သည် ၂၀၂၁ ခုနှစ်တွင် City Mart Holdingsကို ပြောင်းလဲဖွဲ့စည်းလိုက်သော လုပ်ငန်းဖြစ်သည်။ ကုမ္ပဏီတွင် လက်လီလုပ်ငန်း၊ကုန်ပစ္စည်းဖြန့်ဖြူးရေးလုပ်ငန်း၊ ကုန်ပစ္စည်းထုတ်လုပ်ခြင်း၊ စားသောက်ကုန်လုပ်ငန်း၊ ရင်းနှီးမြုပ်နှံမှုလုပ်ငန်းတို့ ပါဝင်သည်။ 

## လက်အောက်ခံလုပ်ငန်းများ
### City Mart Holdings
"City Mart Holdings"သည် မြန်မာနိုင်ငံရှိ အကြီးဆုံးလက်လီလုပ်ငန်း ဖြစ်ပါသည်။ City Mart supermarket,Ocean Super Center, Marketplace by City Mart,City Mart Mini,City Mart Neighborhoods,City Care,Season Bakery,City Baby Clubs,City Music and Book,City Expressတို့ပါဝင်သော ဆိုင်ပေါင်း ၂၀၀နီးပါးကို ဖွင့်လှစ်ထားပါသည်။ ထို့ပြင် မြန်မာနိုင်ငံရှိ Online လက်လီလုပ်ငန်းတစ်ခုဖြစ်သော City Mall Onlineကို ၂၀၁၉ခုနှစ် ဝန်းကျင်က စတင်မိတ်ဆက်ခဲ့သည်။

### Patama Group
"Patama Group"သည် မြန်မာနိုင်ငံရှိ ကုန်ပစ္စည်းဖြန့်ဖြူးရေးလုပ်ငန်း ကို လုပ်ဆောင်သည်။
### City Properties
"City Properties"သည် မြန်မာနိုင်ငံရှိ အဓိကဆိုင်ခန်းငှားရမ်းခြင်းစီမံခန့်ခွဲသူဖြစ်သည်။ City Mall Shopping centresများကဲ့သို့သော အပန်းဖြေ ဈေးဝယ်စင်တာများရှိ ဆိုင်များကို စီမံခန့်ခွဲသည်။
### City Venture
"City Venture"သည် ရင်းနှီးမြုပ်နှံမှု လုပ်ငန်းဖြစ်သည်။ City Ventureတွင် Ninja Van,Near Me,Myanmar 1st Vineyardကဲ့သို့သော လုပ်ငန်းများ ပါဝင်သည်။
### City Food Concepts
City Food Conceptsသည် စားသောက်ဆိုင်လုပ်ငန်းဖြစ်သည်။ Seasons Bakery,Pizza Hutနှင့် Shabushi ကဲ့သို့ စားသောက်ဆိုင်အမှတ်တံဆိပ်များ ပါဝင်သည်။

## ကိုးကား
ကဏ္ဍ:မြန်မာနိုင်ငံရှိ ကုမ္ပဏီများ
ချစ်စကုန်းအုတ်ခွက်စာ

## ၁၊၁၊၁၊၁။ 
[မင်းဓမ္မရာဇာဘုရားဖြစ်မူကား မြေထက်ရှိသမျှ စုံစေ သော ဖြစ်စေတည်း။]

## ၁၊၁၊၁၊၂။ 
[ဤမျှသောကား ဘုရားဖြစ်ငှာတည်း။ ရှောက်ပွင့်။]

## ၁၊၁၊၁၊၃။ 
[ဤကား ကင်ပွန်း။ မင်းဓမ္မရာဇာ ဖြစ်ရာရာကား စင်သောရစေသေး။]

## ၁၊၁၊၁၊၄။ 
[ဘုရားရှင်ဖို့တည်း။ ပိတ်ချင်းတည်း။]

## ၁၊၁၊၁၊၅။ 
## ၁၊၁၊၁၊၆။ 
[ငါလိုသောဆုတည်း မရသေးဖြင့်ကား လူတည်းဖြစ် လူတကာ၏ပူဇော်ရာ၊ နတ်တည်းဖြစ်ကား နတ်တို့ ၏ပူဇော်ရာ၊ သံသရာအဖြစ်ဖြစ် အရှက် ယုတ်မာသို့ မဖြစ် မြတ်(သော)။]

## ၁၊၁၊၁၊၇။ 
[(စကြ)ဝဠာလေးမုနွန်သော နတ်တကာအား ပေးတည်း။ ကြကျူတည်း။ စည်းစိမ်ရှည်စေတည်း။]

## ၁၊၁၊၁၊၈။ 
[ဤကား ဓမ္မရာဇာတရားမင်းကြီးဖို့တည်း။ ဘုရားဖြစ် မူကား အလွှံ့ကျွတ်ပါစေရစေ။ ကြကျူးတည်း။]

 

### ကိုးကား 
ကဏ္ဍ:ပုဂံခေတ်
ပေါ်တော်မူဘုရားကျောက်စာ

ကုသိုလ်ရှင်အမည်မသိ [သက္ကရာဇ် ၄ဝဝကျော်ခန့်] ပေါ်တော်မူဘုရားကျောက်စာ  

## ကိုးကား 
ကဏ္ဍ:မြန်မာစာပေ
ကဏ္ဍ:မြန်မာနိုင်ငံ၏ ကမ္ဗည်းမှတ်တမ်းများ
ထိနမိဒ္ဓ

ထိန မိဒ္ဓ-သည် သရုပ်တုတ်၍ ဟောအပ်သော တရားမဟုတ်၊ ယေ ဝါ ပန-သဒ္ဒါ၌ သိမ်းသွင်း၍ ဟောအပ်သော ယေဝါ ပနက-တရား ဖြစ်၏။ 

## ထိန၏ လက္ခဏာ ရသစသည်
ယင်း-တွင် ထိန-သည် အာရုံကို ကြံစည်မှု၌-အားထုတ်ခြင်းမှ ကင်းခြင်းဟု- အားထုတ်ခြင်း၏ ဆန့်ကျင်ဖက် အဖြစ်ဖြင့်—မှတ်အပ်သော သဘောဖြစ်၏။ 

မိမိနှင့်ယှဉ်ဘက်ဖြစ်သော ဝီရိယကို ပစ်ပယ်ခြင်း ကိစ္စရှိ၏။ 

အခြား ယှဉ်ဘက်တရားတို့ကိုလည်း ဆုတ်နစ်စေသော သဘော-ဟု ယောဂီဉာဏ်၌ ထင်ရ၏။  ။   ကြည့်။ 

ထိန မိဒ္ဓ-သည် ကိလေသာ မာရ်စစ်သည် ၈-ပါး ၁၀-ပါးတွင် ၅-ခုမြောက် ဖြစ်သော ကိလေသာမာရ်စစ်သည် ဖြစ်၏  

နှောင်အိမ် အချုပ်ထောင်နှင့် တူ၏  

အရိယာပုဂ္ဂိုလ်တို့၏ ဝဋ်ဆင်းရဲမှ ထွက်မြောက်ကြောင်း ဖြစ်သော မဂ်သည် မုချအားဖြင့် နိယျာန-မည်၏။ ယင်းမဂ်၏ အကြောင်းဖြစ်သော အာလောကသညာသည် ဖလူပစာရ-အားဖြင့် နိယျာန-မည်၏။ ထိုအာလောက-သညာကို ပိတ်ပင်တားမြစ် ပစ်ပယ်တတ်သော ထိနမိဒ္ဓ-သည်ကား မည်၏ (။ ကြည့်  ကမ္မဋ္ဌာန်း အားထုတ်တော်မူကြသော အရှင်မဟာမောဂ္ဂလ္လာန်, အရှင်ဘဂုနှင့် မဟလ္လကမဟာတိဿ ထေရ်တို့သည် ထိနမိဒ္ဓ-လွှမ်းမိုးနှိပ်စက်ခြင်းကြောင့် ကမ္မဋ္ဌာန်းအာရုံ မထင်ပဲရှိကြဘူးသည်။ နောက်အခါ၌ ယင်း ၅-ခုမြောက် ထိနမိဒ္ဓ ကိလေသာမာရ်စစ်သည်ကို အပြင်းအထန် တိုက်ခိုက်ဖြိုခွင်း၍ အရဟတ္တဖိုလ်အထိ အောင်ပွဲခံတော်မူကြသည်။ အကျယ်ကို ကြည့်။ 
### ကိုးကား
OpenAI

**OpenAI** သည် အမေရိကန်ပြည်ထောင်စုအခြေစိုက် ဉာဏ်ရည်တု (AI) သုတေသန ဓာတ်ခွဲခန်းတစ်ခုဖြစ်သည်။ ၎င်းတွင် အကျိုးအမြတ်မယူသော အဖွဲ့အစည်းဖြစ်သည့် OpenAI Incorporated (OpenAI Inc.) နှင့် ၎င်း၏ အကျိုးအမြတ်အတွက် လုပ်ငန်းခွဲဖြစ်သော OpenAI Limited Partnership (OpenAI LP) တို့ပါဝင်သည်။ OpenAI သည် လူသားမျိုးနွယ်အပေါ် အကျိုးပြုနိုင်သည့် ဉာဏ်ရည်တုစနစ်များကို မြှင့်တင်ရန်နှင့် ဖွံ့ဖြိုးတိုးတက်စေရန် ရည်ရွယ်ချက်ဖြင့် AI သုတေသနများကို လုပ်ဆောင်သည်။

## သမိုင်းကြောင်း 
OpenAI ကို ၂၀၁၅ ခုနှစ် ဒီဇင်ဘာလတွင် ဆန်ဖရန်စစ္စကိုမြို့၌ စတင်တည်ထောင်ခဲ့သည်။ တည်ထောင်သူများမှာ Sam Altman, Reid Hoffman, Jessica Livingston, Elon Musk, Ilya Sutskever, Peter Thiel နှင့် အခြားသူများဖြစ်သည်။ စတင်တည်ထောင်ချိန်တွင် အဖွဲ့အစည်းအတွက် စုစုပေါင်း အမေရိကန်ဒေါ်လာ ၁ ဘီလျံ ထောက်ပံ့ရန် ကတိပြုခဲ့သည်။ Elon Musk သည် အလှူရှင်အဖြစ် ဆက်လက်ရှိနေခဲ့သော်လည်း ၂၀၁၈ ခုနှစ်တွင် ဘုတ်အဖွဲ့မှ နုတ်ထွက်ခဲ့သည်။

## ဖွဲ့စည်းပုံနှင့် ရန်ပုံငွေ 
OpenAI တွင် မူလက အကျိုးအမြတ်မယူသည့် အဖွဲ့အစည်း (OpenAI Inc.) အဖြစ် စတင်ဖွဲ့စည်းခဲ့သော်လည်း နောက်ပိုင်းတွင် သုတေသနစရိတ်စက မြင့်မားလာမှုကြောင့် အကျိုးအမြတ်အတွက် လုပ်ငန်းခွဲ (OpenAI LP) ကို တည်ထောင်ခဲ့သည်။ Microsoft သည် OpenAI LP တွင် ၂၀၁၉ ခုနှစ်တွင် အမေရိကန်ဒေါ်လာ ၁ ဘီလျံ ရင်းနှီးမြှုပ်နှံခဲ့သည်။ ထို့အပြင် ၂၀၂၃ ခုနှစ် ဇန်နဝါရီလတွင် ဒုတိယအကြိမ် ရေရှည်ရင်းနှီးမြှုပ်နှံမှုအဖြစ် အမေရိကန်ဒေါ်လာ ၁၀ ဘီလျံ ထပ်မံပေးအပ်ခဲ့ကြောင်း သိရသည်။

## ထုတ်ကုန်များ 
OpenAI သည် ၎င်းတို့၏ သုတေသနများမှ ထွက်ပေါ်လာသော ဉာဏ်ရည်တု မော်ဒယ်များနှင့် စနစ်များကို ထုတ်ကုန်အဖြစ် ပေးအပ်သည်။ ထင်ရှားသော ထုတ်ကုန်များမှာ-

* **GPT စီးရီး (Generative Pre-trained Transformer):** ၎င်းတို့သည် စာသားများ နားလည်ခြင်း၊ ဖန်တီးခြင်းနှင့် ဘာသာပြန်ခြင်းတို့အတွက် ဒီဇိုင်းထုတ်ထားသော ကျယ်ပြန့်သည့် ဘာသာစကား မော်ဒယ်များ (large language models) ဖြစ်သည်။ GPT-3, GPT-4 နှင့် နောက်ပိုင်းမော်ဒယ်များသည် စွမ်းဆောင်ရည်မြင့်မားပြီး ကျယ်ပြန့်စွာ အသုံးပြုခြင်းခံရသည်။   
* **DALL-E စီးရီး:** ၎င်းတို့သည် စာသားဖော်ပြချက်များ သို့မဟုတ် အခြားသွင်းအားစုများမှ ပုံများကို ဖန်တီးပေးနိုင်သော AI စနစ်များဖြစ်သည်။   
* **ChatGPT:** ၎င်းသည် GPT မော်ဒယ်များကို အခြေခံထားသော စကားပြောဆိုနိုင်သည့် ဉာဏ်ရည်တု အင်တာဖေ့စ် (conversational AI interface) ဖြစ်ပြီး သုံးစွဲသူများနှင့် သဘာဝကျကျ ဆက်သွယ်ပြောဆိုနိုင်ရန် ဖန်တီးထားသည်။   
* **API ဝန်ဆောင်မှုများ:** OpenAI သည် ၎င်းတို့၏ မော်ဒယ်များ (ဥပမာ- GPT, DALL-E, Whisper) ကို ဆော့ဖ်ဝဲရေးသားသူများက ၎င်းတို့၏ အပလီကေးရှင်းများနှင့် ဝန်ဆောင်မှုများတွင် ထည့်သွင်းအသုံးပြုနိုင်ရန် API (Application Programming Interface) များမှတစ်ဆင့် ဝန်ဆောင်မှုပေးသည်။   
* **Whisper:** အသံမှ စာသားသို့ ပြောင်းလဲပေးနိုင်သော ဘာသာစကားပေါင်းစုံသုံး AI မော်ဒယ်တစ်ခု ဖြစ်သည်။

## နည်းပညာစွမ်းဆောင်ရည် 
OpenAI ၏ ဉာဏ်ရည်တုစနစ်များသည် တွက်ချက်မှုများအတွက် ကမ္ဘာပေါ်တွင် ပဉ္စမမြောက် အစွမ်းထက်ဆုံး စူပါကွန်ပျူတာစနစ်တစ်ခုတွင် လုပ်ဆောင်သည်။

## ရည်ရွယ်ချက် 
OpenAI ၏ အဓိကရည်ရွယ်ချက်မှာ လူသားမျိုးနွယ်အားလုံးအတွက် အကျိုးပြုပြီး လုံခြုံစိတ်ချရသော ဉာဏ်ရည်တုကို မြှင့်တင်ဖော်ထုတ်ရန်ဖြစ်သည်။

## ကိုးကား 
ကဏ္ဍ:ဉာဏ်ရည်တု
Oppo

Guangdong Oppo Mobile Telecommunications Corp., Ltd သည် OPPO အ နေဖြင့် စီးပွားရေးလုပ်ငန်းလုပ်ကိုင်နေသူဖြစ်ပြီး ၊ ၎င်းသည် Dongguan ၊ Guangdong တွင် ရုံးစိုက်သည့် တရုတ် လူသုံးလျှပ်စစ်ပစ္စည်း ထုတ်လုပ်သူ ဖြစ်သည် ။ ၎င်း၏ အဓိကထုတ်ကုန်လိုင်းများတွင် စမတ်ဖုန်းများ ၊ စမတ်ကိရိယာများ၊ အော်ဒီယိုပစ္စည်းများ၊ ပါဝါဘဏ်များနှင့် အခြားအီလက်ထရွန်နစ်ပစ္စည်းများပါဝင်သည်။
၎င်းသည် BBK အီလက်ထရွန်းနစ် နှင့် ဆက်နွှယ်နေကြောင်း သတင်းများ ထွက်ပေါ်ခဲ့သော်လည်း ကုမ္ပဏီက ၎င်းအား တရားဝင် ငြင်းဆိုထားသည်။
### သမိုင်း
Oppo အမှတ်တံဆိပ်အမည်ကို ၂၀၀၁ ခုနှစ်တွင် တရုတ်နိုင်ငံ၌ မှတ်ပုံတင်ခဲ့ပြီး ၂၀၀၄ ခုနှစ်တွင် စတင်ထုတ်လုပ်ခဲ့သည်။ ထိုအချိန်မှစ၍ ကုမ္ပဏီသည် နိုင်ငံပေါင်း 50 သို့ တိုးချဲ့ခဲ့သည်။

ဇွန်လ 2016 ခုနှစ်တွင် OPPO သည် တရုတ်နိုင်ငံတွင် အကြီးဆုံးစမတ်ဖုန်းထုတ်လုပ်သူဖြစ်လာခဲ့ပြီး  ဖုန်းများကို လက်လီအရောင်းဆိုင်ပေါင်း 200,000 ကျော်တွင် ရောင်းချခဲ့သည်။  OPPO သည် 2019 ခုနှစ်တွင် တရုတ်နိုင်ငံ၏ ထိပ်တန်းစမတ်ဖုန်းအမှတ်တံဆိပ်ဖြစ်ပြီး ကမ္ဘာတစ်ဝန်းတွင် ဈေးကွက်ဝေစုတွင် နံပါတ် 5 အဆင့်ရှိခဲ့သည်။ 

### ထုတ်ကုန်များ 
* စမတ်ဖုန်းများ
** Oppo ဟာ ဖုန်းမော်ဒယ်အမျိုးမျိုးကို ထုတ်လုပ်ရောင်းချခဲ့ပါတယ်။ ဒါဟာ ကမ္ဘာပေါ်မှာ အကြီးဆုံးဖုန်းထုတ်လုပ်သူတွေထဲက တစ်ခုဖြစ်ပါတယ်။
* နားကြပ်နှင့် အသံချဲ့စက်များ
* စမတ်နာရီများ
* တက်ဘလက်များ
* အင်တာနက်ရောက်တာများ

### ကိုးကား
https://www.theverge.com/circuitbreaker/2018/6/15/17467348/oneplus-6-vs-oppo-r15-pro-vivo-bbk
https://mytechmyanmar.com/oppo-a76-coming/ 
https://xinhuamyanmar.com/news/myanmar/science-technology/oppo-neo-7/

ကဏ္ဍ:တရုတ်နိုင်ငံ၏ မိုလ်ဘိုင်းဖုန်း ကုမ္ပဏီများ
ကဏ္ဍ:မိုလ်ဘိုင်းဖုန်း ထုတ်လုပ်သူများ
ကျင်းချောင်းချွင်

**ကျင်းချောင်းချွင်** (; ၂၆ နိုဝင်ဘာ ၁၉၅၁ ဖွား) သည်  ရွှေခေါင်းလောင်းဆု ရရှိသူ ထိုင်ဝမ် သရုပ်ဆောင် ဖြစ်ကာ၊ အရှေ့အာရှနှင့်  အရှေ့တောင်အာရှတွင် ၁၉၉၃ ရုပ်သံဇာတ်လမ်းတွဲ ဖြစ်သည့် ရှေးခေတ် အရာရှိ ဖြစ်သော  ပေါင်ချိန် ဇာတ်ရုပ် အဖြစ်နှင့် ဒေသတွင်း ကျော်ကြားမှု ရရှိခဲ့သည်။ ၂၀၁၂ တွင်  ထိုင်ဝမ်၊ ဟောင်ကောင်၊ ပြည်မနှင့် စင်ကာပူတို့တွင် ထုတ်လုပ်သော ပေါင်ချိန်  အပိုင်း ၇၀၀ ကျော် ဇာတ်လမ်းတွဲတွင် သရုပ်ဆောင်ပြီး ဖြစ်သည်။ ၁၉၉၇ တွင် ပေါင်ချိန်နှင့် သက်ဆိုင်သော  ရုပ်သံဇာတ်လမ်းတွဲများ ရိုက်ကူးနိုင်ရန်အတွက် တရုတ်ပြည်၊ ချင်းတောင်တွင်  ချောင်းချွင်ရုပ်ရှင်စတူဒီယို ဆောက်လုပ်ရာ၌  ငွေကြေးစိုက်ထုတ်ခဲ့သည်။

## ရိုက်ကူးရေး 
### ရုပ်ရှင် 
### ရုပ်သံ 
## ကိုးကား 
## ပြင်ပလင့် 
*
*

ကဏ္ဍ:၁၉၅၁ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:ထိုင်ဝမ် အမျိုးသား သရုပ်ဆောင်များ
ကဏ္ဍ:တရုတ် အမျိုးသား ရုပ်ရှင်သရုပ်ဆောင်များ
မြန်မာသမိုင်းသုတေသနစာစောင်

***မြန်မာသမိုင်းသုတေသနစာစောင်*** (*Myanmar Historical Research Journal*)သည် မြန်မာ့သမိုင်းပညာရေးဆိုင်ရာဂျာနယ်တစ်ခုဖြစ်သည်။ ၁၉၉၅ ခုနှစ်တွင် သာသနာရေးနှင့်ယဉ်ကျေးမှုဝန်ကြီးဌာန ၏သမိုင်းသုတေသနနှင့် အမျိုးသားစာကြည့်တိုက် ဦးစီးဌာနသည်စတင်ထုတ်ဝေခဲ့သည်။ ဤမြန်မာဘာသာဂျာနယ်သည် မြန်မာသမိုင်းနှင့်ပတ်သက်သည့် မြန်မာတက္ကသိုလ်များတို့၏ တသုတေသနတွေ့ဆုံးဖြတ်ချက်များကို စုစည်းထုတ်ဝေသည်။

## ကိုးကား 
ကဏ္ဍ:မြန်မာနိုင်ငံတွင် ထုတ်ဝေသော ပညာရပ်ဆိုင်ရာ ဂျာနယ်များ
ကဏ္ဍ:မြန်မာနိုင်ငံ၏ သမိုင်း
လသုဏသိက္ခာပုဒ်

အမှု—**အလိုက်မသိဘဲ ကြက်သွန်ဖြူတို့ကို များစွာဆောင်ယူစေမှု။ 

အမှုသည်—**ထုလ္လနန္ဒာ။ 

## ထုလ္လနန္ဒာ၏ အလိုက်မသိမှု
သာဝတ္ထိမြို့နေ ဥပါသကာ တစ်ယောက်သည် ဘိက္ခုနီ သံဃာအား ကြက်သွန်ဖြူဖြင့် ဖိတ်မံပြီးလျှင် ယာတော စောင့်သူကိုလည်း ဘိက္ခုနီများ လာခဲ့သော် တစ်ပါးလျှင် ဂဏ္ဌိကမည်သော ကြက်သွန်ဖြူ ၂-ဥ, ၃-ဥစီ လှူဖို့ရန် မှာထား၏။ [“ဂဏ္ဌိက”ဟူသည် အမြှောင့်များစွာပါသော မဂဓတိုင်းဖြစ် ကြက်သွန်ဖြူဥ တစ်မျိုးတည်း။] 

ထိုသို့ ဖိတ်မံထားရာအခါ၌ပင် သာဝတ္ထိမြို့၌ ပွဲသဘင်ရှိလေရာ ယာခင်းမှ ဆောင်ယူခဲ့သမျှ ကြက်သွန်ဖြူတွေသည် ရောင်း၍ မလောက်နိုင်အောင် ကုန်လေတော့၏၊ ဘိက္ခုနီတို့သည် ထိုအချိန်မှာပင် ဥပါသကာ ထံသွား၍ ကြက်သွန်ဖြူအလိုရှိကြောင်း ပြောကြလေသော်, ဥပါသကာသည် အိမ်မှာ ကြက်သွန်ဖြူ မရှိသောကြောင့် “ယာခင်းသို့ သွားကြပါတော့”ဟု လျှောက်ရလေသည်၊ ထိုအခါ ထုလ္လနန္ဒာသည် ယာခင်းသို့သွား၍ ပမာဏကို မသိဘဲ များစွာသော ကြက်သွန်ဖြူကို ဆောင်ယူစေလေသော် ယာခင်းစောင့်သူက မကျေနပ်၍ ကဲ့ရဲ့သောကြောင့် ဤသိက္ခာပုဒ်ကို ပညတ်တော်မူရလေသည်။ 
## သိက္ခာပုဒ်
ယာ ပန ဘိက္ခုနီ လသုဏံ ခါဒေယျ ပါစိတ္တိယံ။

## မြန်မာပြန်
အကြင် ဘိက္ခုနီသည် ကြက်သွန် ဖြူကို ခဲစားအံ့၊ ထိုဘိက္ခုနီမှာ ပါစိတ်အာပတ်သင့်၏။ 
## မှတ်ချက်
ကြက်သွန်ဖြူကို ခဲစားရာ၌ “ဘိက္ခုနီတို့မှာ ပါစိတ်အာပတ်၊ ဘိက္ခုတို့မှာ ဒုက္ကဋ်၊ ရောဂါရှိ၍ ဓာတ်စာ သဘောဖြင့်ကား စားကောင်း၏ ဟု ခုဒ္ဒကဝတ္ထု၊ ခန္ဓက၌ မိန့်တော်မူသည်၊ “ကြက်သွန်ဖြူ”ဟူ ရာ၌ မဂဓတိုင်း၌ ဖြစ်သော အမြှောင့် များစွာပါသော ကြက်သွန်ဖြူ မျိုးကို ဆိုလိုသည်၊ ၁-မြှောင့်, ၂-မြှောင့်, ၃-မြှောင့်လောက်မျှပါသော ကြက်သွန်မျိုးကို မဆိုလို၊ ထိုကြက်သွန်ဖြူကိုလည်း ဟင်း-လက်သုတ် စသည်၌ထည့်ခတ်ခြင်း မဟုတ်ဘဲ အစိမ်း သက်သက် စားမှ အာပတ်သင့်သည်၊ ဟင်း စသည်၌ ပါမူအနာပတ္တိ၊ “ပလဏ္ဍက”ခေါ် တမြှောင့်ထည်းရှိသော ကြက်သွန်, ဝါ “ဘဉ္ဇနက”ခေါ် ၂-မြှောင့် ရှိသော ကြက်သွန်နီ (“ဘဉ္ဇနကော လောဟိတဝဏ္ဏော”အဋ္ဌကထာ)၊ “ဟရိတက”ခေါ် ၃-မြှောင့်ရှိသော ကြက်သွန်စိမ်း, “စာပ”ခေါ် အမြှောင့်လုံးဝမရှိသော ကြက်သွန်မိတ်တို့ကိုကား သူ့ချည်းစားသော်လည်း အနာပတ္တိ။ 

## ကိုးကား